qundao/data-zh-poetry huggingface dataset:
不見·如夢令
作者：沈蔚
朝代：宋

回首蕪城舊苑。還是綠深紅淺。春意已無多，斜日滿簾飛燕。不見。不見。花上雨來風轉。
不見·如夢令
作者：沈蔚
朝代：宋

日過重簾未卷。嫋嫋欲殘香線。午醉卻醒來，柳外一聲鶯囀。不見。不見。門掩落花深院。
傾杯·傾杯樂
作者：沈蔚
朝代：宋

梅英弄粉。尚淺寒、臘雪消未盡。布彩箔、層樓高下，燈火萬點，金蓮相照映。香徑縱橫，聽畫鼓、聲聲隨步緊。漸霄漢無雲，月華如水，夜久露清風迅。輕車趁馬，微塵雜霧，帶曉色、綺羅生潤。花陰下、瞥見仍回，但時聞、笑音中香陣陣。奈酒闌人困。殘漏裡、年年餘恨。歸來沈醉何處，一片笙歌又近。
夢玉人引
作者：沈蔚
朝代：宋

舊追遊處，思前事、儼如昔。過盡鶯花，橫雨暴風初息。杏子枝頭，又自然、別是般天色。好傍垂楊，系畫船橋側。小歡幽會，一霎時、光景也堪惜。對酒當歌，故人情分難覓。水遠山長，不成空相憶。這歸去重來，又卻是、幾時來得。
漢宮春
作者：沈蔚
朝代：宋

別酒初醒。似一番夢覺，屈指堪驚。猶疑送消寄息，遇著人聽。當初喚作，據眼前、略略看承。及去了，從頭想伊，心下始覺寧寧。黃昏畫角重城。更傷高念遠，懷抱何勝。良時好景，算來半為愁生。幽期暫阻，便就中、月白風清。千萬計，年年斷除不得，是這些情。
訴衷情
作者：沈蔚
朝代：宋

深深院宇小池塘。一徑碧梧長。青春又歸何處，新筍綠成行。多少事，惱人腸。懶思量。香消一炷，睡起霎時，日過東窗。
剔銀燈
作者：沈邈
朝代：宋

一夜隋河風勁。霜溼水天如鏡。古柳堤長，寒煙不起，波上月無流影。那堪頻聽。疏星外、離鴻相應。須通道、情多是病。酒未到、愁腸還醒。數疊蘭衾，餘香未減，甚時枕鴛重並。教伊須更。將盟誓、後約言定。
剔銀燈
作者：沈邈
朝代：宋

江上秋高霜早。雲靜月華如掃。候雁初飛，啼螿正苦，又是黃花衰草。等閒臨照。潘郎鬢、星星易老。那堪更、酒醒孤棹。望千里、長安西笑。臂上妝痕，胸前淚粉，暗惹離愁多少。此情誰表。除非是、重相見了。
山中吟
作者：洪咨夔
朝代：宋

蕊珠闲居兮作七言，琴心三叠兮舞胎仙。呼汲日月下上云烟兮，回紫抱黄入丹田。一面宗泥丸，六府主丹元。五蕤应两扉，九微彻三关。明堂閟虎章，玄阙森龙幡。素衣以便重裹朱带，绿华裙上有黄裳。子丹兮常在两眉端。欲求泥丸满，直须丹元存。灵台贮清明，太极涵肧腪。升坎降离凝正一而融三五兮，付之灵坚童子玉池太和官。重楼十二环兮兰玕，朱鸟白石源兮潺湲。专闭御景而握固兮，嗽咽金液溉灵根。胎津溢而琅英饱兮，积精累气而成真。高研恬淡兮道之园，物物不干兮泰而平。身披凤衣衔虎符兮，控驾三素蹑飞霞而升广寒。东西两目兮倚天，木阴阴兮泉涓涓。
山中吟
作者：洪咨夔
朝代：宋

蕊珠闲居兮作七言，琴心三叠兮舞胎仙。呼吸日月下上云烟兮，回紫抱黄入丹田。一面宗泥丸，六府主丹元。七蕤应两扉，九微彻三关。明堂閟虎章，玄阙森龙幡。素衣翠重里朱带，绿华裙上有黄裳。子丹兮常在两眉端。欲求泥丸满，直须丹元存。灵台贮清明，太极涵胚腪。升坎降离凝正一而融三五兮，付之灵坚童子玉池太和官。重楼十二环兮兰玕，朱鸟白石源兮潺湲。专闭御景而握固兮，嗽咽金液溉灵根。胎津溢而琅英饱兮，积精累气而成真。高研恬淡兮道之园，物物不干兮泰而平。身披凤衣衔虎符兮，控驾三素蹑飞霞而升广寒。东西两目兮倚天，木阴阴兮泉涓涓。一唱三叹兮玄鹤下其蹁跹，八景二十四真兮吾亦不知其然而然。
山中吟
作者：洪咨夔
朝代：宋

蘂珠闲居兮作七言，琴心三迭兮舞胎僊。
呼吸日月下上云烟兮，回紫抱黄入丹田。
一面宗泥丸，六府主丹元。
七蕤应两扉，九微彻三关。
明堂閟虎章，玄阙森龙幡。
素衣翠重裏朱带，绿华裙上有黄裳。
子丹兮常在两眉端。
欲求泥丸满，直须丹元存。
灵台贮清明，太极涵肧腪。
升坎降离凝正一而融三五兮，付之灵坚童子玉池太和官。
重楼十二环兮兰玕，朱鸟白石源兮潺湲。
专闭御景而握固兮，嗽咽金液溉灵根。
胎津溢而琅英饱兮，积精累气而成真。
高研恬淡兮道之园，物物不干兮泰而平。
身披凤衣衔虎符兮，控驾三素蹑飞霞而升广寒。
东西两目兮倚天，木阴阴兮泉涓涓。
一唱三叹兮玄鹤下其蹁跹，八景二十四真兮吾亦不知其然而然。
山中吟
作者：洪咨夔
朝代：宋

蘂珠閑居兮作七言，琴心三疊兮舞胎僊。
呼吸日月下上雲烟兮，回紫抱黄入丹田。
一面宗泥丸，六府主丹元。
七蕤應兩扉，九微徹三關。
明堂閟虎章，玄闕森龍幡。
素衣翠重裏朱带，綠華裙上有黄裳。
子丹兮常在兩眉端。
欲求泥丸滿，直須丹元存。
靈臺貯清明，太極涵肧腪。
升坎降離凝正一而融三五兮，付之靈堅童子玉池太和官。
重樓十二環兮蘭玕，朱鳥白石源兮潺湲。
專閉御景而握固兮，嗽咽金液溉靈根。
胎津溢而琅英飽兮，積精累氣而成真。
高研恬淡兮道之園，物物不干兮泰而平。
身披鳳衣銜虎符兮，控駕三素躡飛霞而升廣寒。
東西兩目兮倚天，木陰陰兮泉涓涓。
一唱三歎兮玄鶴下其蹁躚，八景二十四真兮吾亦不知其然而然。
庐山五猗
作者：洪咨夔
朝代：宋

猗若人兮草堂，谷帘夕阴兮香炉朝阳。
表溟以涬以为门兮，架虚空以为屋。
四海非无友兮，邀白云而同宿。
风露澹兮我琴，舞玄鹤兮龙吟。
与太古兮同音，尚灵修兮知心。
庐山五猗
作者：洪咨夔
朝代：宋

猗若人兮黄犊，春风荡兮瑶草绿。犊护草兮行复止，隔林呼兮老觳觫。眠犊背兮闲闲，仰看青天兮飞鸟还。恍梦游兮何年，箕山颍水兮匪巢伊许。
庐山五猗
作者：洪咨夔
朝代：宋

猗若人兮葛布，渡柴桑兮水泠泠。
稚子髧两髦兮从而后。东家有酒兮，
绿参天其荫柳。山风凉兮月瞑，
枕白石兮未醒。漭无极兮天游，
不知乾之为马兮坤之为牛。
庐山五猗
作者：洪咨夔
朝代：宋

猗若人兮葛巾，渡柴桑兮水泠泠，稚子髧两髦兮从而后。东家有酒兮，绿参天其荫柳。山风凉兮月瞑，枕白石兮未醒。漭无极兮天游，不知乾之为马兮坤之为牛。猗若人兮锦袍，屏九叠兮紫云高。骑云气兮超遥，汗漫下上兮昌羊以遨。左手兮提北斗之杓，右手兮挈东海之鳌。摩两耳兮酣热，眇八荒兮秋毫。猗若人兮草堂，谷帘夕阴兮香炉朝阳。表溟涬以为门兮，架虚空以为屋。四海非无友兮，邀白云而同宿。风露澹兮我琴，舞玄鹤兮龙吟。与太古兮同音，尚灵脩兮知心。猗若人兮黄犊，春风荡兮瑶草绿。犊护草兮行复止，隔林呼兮老觳？。眠犊背兮闲闲，仰看青天兮飞鸟还。恍梦游兮何所，箕山颍水兮匪巢伊许。猗若人兮深衣，万钟不为泰兮一箪而遁肥。溪之清兮不受淄，月离离兮风披披。芙蓉兮涉采，欲淡兮心夷。驾言兮何之，羲文兮与归。
庐山五猗·其一
作者：洪咨夔
朝代：宋

猗若人兮葛巾，渡柴桑兮水泠泠，稚子髧两髦兮从而后。东家有酒兮，绿参天其荫柳。山风凉兮月瞑，枕白石兮未醒。漭无极兮天游，不知乾之为马兮坤之为牛。
庐山五猗·其一
作者：洪咨夔
朝代：宋

猗若人兮葛巾，渡柴桑兮水泠泠，稚子髧两髦兮从而后。
东家有酒兮，绿参天其荫柳。
山风凉兮月瞑，枕白石兮未醒。
漭无极兮天游，不知干之为马兮坤之为牛。
庐山五猗·其三
作者：洪咨夔
朝代：宋

猗若人兮草堂，谷帘夕阴兮香炉朝阳。
表溟涬以为门兮，架虚空以为屋。
四海非无友兮，邀白云而同宿。
风露澹兮我琴，舞玄鹤兮龙吟。
与太古兮同音，尚灵修兮知心。
庐山五猗·其三
作者：洪咨夔
朝代：宋

猗若人兮草堂，谷帘夕阴兮香炉朝阳。表溟涬以为门兮，架虚空以为屋。四海非无友兮，邀白云而同宿。风露澹兮我琴，舞玄鹤兮龙吟。与太古兮同音，尚灵脩兮知心。
庐山五猗·其二
作者：洪咨夔
朝代：宋

猗若人兮锦袍，屏九叠兮紫云高。骑云气兮超遥，汗漫下上兮昌羊以遨。左手兮提北斗之杓，右手兮挈东海之鳌。摩两耳兮酣热，眇八荒兮秋毫。
庐山五猗·其二
作者：洪咨夔
朝代：宋

猗若人兮锦袍，屏九迭兮紫云高。
骑云气兮超遥，汗漫下上兮昌羊以遨。
左手兮提北斗之杓，右手兮挈东海之鳌。
摩两耳兮酣热，眇八荒兮秋毫。
庐山五猗·其四
作者：洪咨夔
朝代：宋

猗若人兮黄犊，春风荡兮瑶草绿。犊护草兮行复止，隔林呼兮老觳？。眠犊背兮闲闲，仰看青天兮飞鸟还。恍梦游兮何所，箕山颍水兮匪巢伊许。
庐山五猗·其四
作者：洪咨夔
朝代：宋

猗若人兮黄犊，春风荡兮瑶草绿。
犊护草兮行復止，隔林呼兮老觳𧥆。
眠犊背兮闲闲，仰看青天兮飞鸟还。
恍梦游兮何所，箕山颍水兮匪巢伊许。
廬山五猗·其一
作者：洪咨夔
朝代：宋

猗若人兮葛巾，渡柴桑兮水泠泠，稚子髧兩髦兮從而後。
東家有酒兮，綠參天其蔭柳。
山風凉兮月瞑，枕白石兮未醒。
漭無極兮天游，不知乾之爲馬兮坤之爲牛。
廬山五猗·其三
作者：洪咨夔
朝代：宋

猗若人兮草堂，谷簾夕陰兮香爐朝陽。
表溟涬以爲門兮，架虛空以爲屋。
四海非無友兮，邀白雲而同宿。
風露澹兮我琴，舞玄鶴兮龍吟。
與太古兮同音，尚靈脩兮知心。
廬山五猗·其二
作者：洪咨夔
朝代：宋

猗若人兮錦袍，屏九疊兮紫雲高。
騎雲氣兮超遥，汗漫下上兮昌羊以遨。
左手兮提北斗之杓，右手兮挈東海之鼇。
摩兩耳兮酣熱，眇八荒兮秋毫。
廬山五猗·其四
作者：洪咨夔
朝代：宋

猗若人兮黄犢，春風蕩兮瑶草綠。
犢護草兮行復止，隔林呼兮老觳𧥆。
眠犢背兮閑閑，仰看青天兮飛鳥還。
恍夢游兮何所，箕山潁水兮匪巢伊許。
招隐三章赠李洋
作者：洪咨夔
朝代：宋

云气斂兮天目之颠，涛江线横兮海门溅溅。扶桑子半兮阳乌翩，可俯而掬兮咽以天井无声之泉。
招隐三章赠李洋
作者：洪咨夔
朝代：宋

云气敛兮天目之颠，涛江线横兮海门溅溅。扶桑子半兮阳乌翩，可俯而掬兮咽以天井无声之泉。子其隐乎，吾与子兮拾荃。云氯冒兮天目之趾，叠湫喷薄兮洞石齿齿。列缺正昼兮睡蛟起，可仰而扰兮浴以天河倒流之水。子其隐乎，吾与子兮采芷。云气吐吞兮天目之腹，乳潭沉沉兮鸭潭煜煜。徐伍朝往而暮来兮双碧鹿，可挽而舞兮侑以天风步虚之曲。子其隐乎，吾与子兮莳菊。
招隐三章赠李洋·其一
作者：洪咨夔
朝代：宋

云气敛兮天目之颠，涛江线横兮海门溅溅。扶桑子半兮阳乌翩，可俯而掬兮咽以天井无声之泉。子其隐乎，吾与子兮拾荃。
招隐三章赠李洋·其三
作者：洪咨夔
朝代：宋

云气吐吞兮天目之腹，乳潭沉沉兮鸭潭煜煜。徐伍朝往而暮来兮双碧鹿，可挽而舞兮侑以天风步虚之曲。子其隐乎，吾与子兮莳菊。
招隐三章赠李洋·其二
作者：洪咨夔
朝代：宋

云氯冒兮天目之趾，叠湫喷薄兮洞石齿齿。列缺正昼兮睡蛟起，可仰而扰兮浴以天河倒流之水。子其隐乎，吾与子兮采芷。
招隠三章贈李洋·其一
作者：洪咨夔
朝代：宋

雲氣歛兮天目之顛，濤江綫橫兮海門濺濺。
扶桑子半兮陽烏翩，可俯而掬兮嚥以天井無聲之泉。
子其隠乎，吾與子兮拾荃。
招隠三章贈李洋·其三
作者：洪咨夔
朝代：宋

雲氣吐吞兮天目之腹，乳潭沉沉兮鴨潭煜煜。
徐伍朝往而暮來兮雙碧鹿，可挽而舞兮侑以天風步虛之曲。
子其隠乎，吾與子兮蒔菊。
招隠三章贈李洋·其二
作者：洪咨夔
朝代：宋

雲氯冒兮天目之趾，疊湫噴薄兮洞石齒齒。
列缺正晝兮睡蛟起，可仰而擾兮浴以天河倒流之水。
子其隠乎，吾與子兮采芷。
招隠三章赠李洋·其一
作者：洪咨夔
朝代：宋

云气敛兮天目之颠，涛江綫横兮海门溅溅。
扶桑子半兮阳乌翩，可俯而掬兮嚥以天井无声之泉。
子其隠乎，吾与子兮拾荃。
招隠三章赠李洋·其三
作者：洪咨夔
朝代：宋

云气吐吞兮天目之腹，乳潭沉沉兮鸭潭煜煜。
徐伍朝往而暮来兮双碧鹿，可挽而舞兮侑以天风步虚之曲。
子其隠乎，吾与子兮莳菊。
招隠三章赠李洋·其二
作者：洪咨夔
朝代：宋

云氯冒兮天目之趾，迭湫喷薄兮洞石齿齿。
列缺正昼兮睡蛟起，可仰而扰兮浴以天河倒流之水。
子其隠乎，吾与子兮采芷。
米积外科僧照源堂
作者：洪咨夔
朝代：宋

潜山尽头，孤峰嶭嵲。布宝鬘云，雨玉珂雪。中有医禅，碧眼电掣。人以病求，一岁几？。开方便门，出广长舌。病从心起，当从心灭。方起于心，汹汹烈烈。不冰而寒，不火而热。寒热交战，内外症结。瘰疬疽瘤，痀瘘蹩躠。汤熨针砭，色察脉切。不如治心，心和气悦。如凝斯泮，如壅斯决。勿药有喜，匪涣其血。凡浊恶海，万病一辙。大摩尼珠，一照万彻。是珠在裓，无有差别。名九转丹，字千金诀。为安心竟，寒水秋月。维摩无病，文殊无说。
酬东风引
作者：洪咨夔
朝代：宋

魏郑公，田舍翁。际敬舆，老獠奴。斯人斯人尚如许，薄命蛾眉何足数。野桃溪杏次第红，脱裤博酒酬东风。
酬东风引
作者：洪咨夔
朝代：宋

魏郑公，田舍翁。
陆敬舆，老獠奴。
斯人斯人尚如许，薄命蛾眉何足数。
野桃溪杏次第红，脱袴博酒酬东风。
酬东风引
作者：洪咨夔
朝代：宋

魏郑公，田舍翁。陆敬舆，老獠奴。斯人斯人尚如许，薄命蛾眉何足数。野桃溪杏次第红，脱裤博酒酬东风。
酬東風引
作者：洪咨夔
朝代：宋

魏鄭公，田舍翁。
陸敬輿，老獠奴。
斯人斯人尚如許，薄命蛾眉何足數。
野桃溪杏次第紅，脫袴博酒酬東風。
鎮越堂辭
作者：洪咨夔
朝代：宋

氣佳哉兮鬰葱，文五色兮虎龍。
江胥杵沙爲馳道兮，海若歛潮其下風。
前羲舒而後翳霳兮，軫獵來自東。
孕泰和兮諸馮，煽炎暉兮沛豐。
於乎秦望，禹會其宇內之鎮兮詎伊越之雄。
堂兮堂兮，宜其眇翠閬而羞丹蓬。
镇越堂辞
作者：洪咨夔
朝代：宋

气佳哉兮郁葱，文五色兮虎龙，江胥杵沙为驰道兮，海若斂潮其下风。前羲舒而后翳霳兮，轸猎来自东。孕泰和兮诸冯，煽炎晖兮沛丰。於乎秦望，禹会其宇内之镇兮讵伊越之雄。
镇越堂辞
作者：洪咨夔
朝代：宋

气佳哉兮郁葱，文五色兮虎龙。江胥杵沙为驰道兮，海若敛潮其下风。前羲舒而后翳霳兮，轸猎来自东。孕泰和兮诸冯，煽炎晖兮沛丰。于乎秦望，禹会其宇内之镇兮讵伊越之雄。堂兮堂兮，宜其眇翠阆而羞丹蓬。
镇越堂辞
作者：洪咨夔
朝代：宋

气佳哉兮鬰葱，文五色兮虎龙。
江胥杵沙为驰道兮，海若敛潮其下风。
前羲舒而后翳霳兮，轸猎来自东。
孕泰和兮诸冯，煽炎晖兮沛丰。
于乎秦望，禹会其宇内之镇兮讵伊越之雄。
堂兮堂兮，宜其眇翠阆而羞丹蓬。
月華清
作者：洪瑹
朝代：宋

花影搖春，蟲聲吟暮，九霄雲幕初卷。誰駕冰蟾，擁出桂輪天半。素魄映、青瑣窗前，皓彩散、畫闌干畔。凝眄。見金波滉漾，分輝鵲殿。況是風柔夜暖。正燕子新來，海棠微綻。不似秋光，只照離人腸斷。恨無奈、利鎖名韁，誰為喚、舞裙歌扇。吟玩。怕銅壺催曉，玉繩低轉。
水龍吟
作者：洪瑹
朝代：宋

經年不見書來，後期杳杳從誰問。柳英蠟小，柳枝金嫩，豔陽春近。羅幕風柔，泛紅浮綠，連朝花信。念平生多少，情條恨葉，鎮長使、芳心困。可是風流薄命。鏡臺前、鬆鬆蟬鬢。茜桃凝粉，薰蘭漲膩，翠愁紅損。縱使歸來，燈前月下，恐難相認。卷重簾憔悴，殘妝淚洗，把羅襟搵。
永遇樂
作者：洪瑹
朝代：宋

歌雪徘徊，夢雲溶曳，欲勸春住。薄倖楊花，無端杜宇，抵死催教去。參差煙岫，千回百匝，不解禁春歸路。病厭厭，那堪更聽，小樓一夜風雨。金釵鬥草，玉盤行菜，往事了無憑據。合數松兒，分香帕子，總是牽情處。小桃朱戶，題詩在否，尚憶去年崔護。綠陰中，鶯鶯燕燕，也應解語。
瑞鶴仙
作者：洪瑹
朝代：宋

聽梅花吹動，涼夜何其，明星有爛。相看淚如霰。問而今去也，何時會面。匆匆聚散。恐便作、秋鴻社燕。最傷情、夜來枕上，斷雲零雨何限。因念。人生萬事，回首悲涼，都成夢幻。芳心繾綣。空惆悵，巫陽館。況船頭一轉，三千餘裡，隱隱高城不見。恨無情、春水連天，片帆似箭。
謁金門
作者：洪瑹
朝代：宋

風共雨。催盡亂紅飛絮。百計留春春不住。杜鵑聲更苦。細柳官河狹路。幾被嬋娟相誤。空憶墜鞭遺扇處。碧窗眉語度。
齊天樂
作者：洪瑹
朝代：宋

轆轤聲破銀床凍，霜寒又侵鴛被。皓月疏鍾，悲風斷漏，驚起畫樓人睡。銀屏十二。嘆塵滿絲簧，暗消金翠。可恨風流，故人迢遞隔千里。相思情緒最苦，舊歡無續處，魂夢空費。斷雁無情，離鸞有恨，空想吳山越水。花憔玉悴。但翠黛愁橫，紅鉛淚洗。待剪江梅，倩人傳此意。
□□□（江梅引·四之四）
作者：洪皓
朝代：宋

去年湖上雪欺梅。片云开。月飞来雪月光中、无处认楼台。今岁梅开依旧雪，人如月，对花笑，还有谁。一枝两枝三四蕊。想西湖，今帝里。彩笺烂绮。孤山外、目断云飞。坐久花寒、香露湿人衣。谁作叫云横短玉，三弄彻，对东风，和泪吹。
憶仙姿·如夢令
作者：洪皓
朝代：宋

乍到園亭清處。面面此君忘去。把酒挹幽人，仰止七賢高趣。吳語。吳語。弗見滿城風絮。
憶仙姿·如夢令
作者：洪皓
朝代：宋

小憩書齋胡處。閒取響泉調去。是事不關心，自得曲中深趣。無語。無語。回首暮雲飛絮。
憶仙姿·如夢令
作者：洪皓
朝代：宋

燕敞畫堂深處。夜艾不知歸去。忍醉作歌詞，要引遏雲奇趣。嬌語。嬌語。似勸老人休絮。
憶仙姿·如夢令
作者：洪皓
朝代：宋

試問春歸何處。蜂懶蝶忙來去。婉娩倦尋芳，偶遂涉園成趣。鶯語。鶯語。喚起小魚吹絮。
木蘭花慢
作者：洪皓
朝代：宋

對金商暮節，此時客、意難忘。正卉木凋零，蛩螿韻切，賓雁南翔。東籬有黃蕊綻，是幽人、最愛折浮觴。須信凌霜可賞，任他落帽清狂。茫茫。去國三年，行萬里、過重陽。奈眷戀庭闈，矜憐幼稚，墜淚迴腸。憑欄處空引領，望江南、不見轉淒涼。羈旅登高易感，況於留滯殊方。
木蘭花慢
作者：洪皓
朝代：宋

屬三秋正半，暮雲斂、月舒圓。誤驚鶴鳴皋，棲烏繞樹，魑魅驚旋。尋常對三五夜，縱清光、皎潔未精妍。須是風高氣爽，一輪絕後光前。無偏。故國迢迢，千萬裡、共嬋娟。但陟屺瞻馳，高樓念遠，寧不悽然。天涯更新雁過，□哀嗷、出塞影聯翩。空俾騷人歎羨，向隅耿耿無眠。
點絳唇
作者：洪皓
朝代：宋

不假施朱，鶴翎初試輕紅亞。為栽堂下。更詠樵人畫。綠葉青枝，辨認詩虧價。休催也。忍寒郊野。留待東坡馬。
點絳唇
作者：洪皓
朝代：宋

耐久芳馨，擬將蜂蠟龍涎亞。化工裁下。風韻勝如畫。鼻觀先通，頓減沈檀價。思量也。夢遊吳野。憑仗神為馬。
夏初臨
作者：洪諮夔
朝代：宋

鐵甕栽荷，銅彝種菊，膽瓶萱草榴花。庭戶深沈，畫圖低映窗紗。數枝奇石谽谺。染宣和、瑞露明霞。於菟長嘯，風林未鳴，霜草先斜。雪絲香裡，冰粉光中，興來進酒，睡起分茶。輕雷急雨，銀篁迸插簷牙。涼入琵琶。枕幃開、又送蟾華。問生涯。山林朝市，取次人家。
念奴嬌
作者：洪諮夔
朝代：宋

香山老矣，正商量不下，去留蠻素。獨立躊躇腸欲斷，一段若耶溪女。水底新妝，空中香袖，斜日疏風浦。向人欲語，垂楊清蔭多處。便好花裡喚船，碧筒白酒，微吸荷心苦。佳月一鉤天四碧，隱約明波橫注。雪藕逢絲，擘蓮見薏，枕簟涼如雨。一雙宿鷺，伴人永夜翹佇。
念奴嬌
作者：洪諮夔
朝代：宋

光風霽月，信行窩到處，人間天上。一笑喚回新造化，滿眼翠舒紅放。腦後功名，腳跟富貴，夢斷春旗仗。輻巾蕭散，任他蟣蝨龍象。正是楊柳初眠，海棠半睡，錦繡天開障。鶴骨松筋年望八，得醉不妨瀾浪，節過燒燈，時催修禊，迎面韶華蕩。宗文扶著，問翁馬首何向。
沁園春
作者：洪諮夔
朝代：宋

歸去來兮，杜宇聲聲，道不如歸。正新煙百五，雨留酒病，落紅一尺，風妒花期。睡起綠窗，銷殘香篆，手板搘頤還倒持。無人解，自追遊仙夢，作送春詩。風流不似年時。把別墅江山供弈棋。空一川芳草，半池晴絮，歌翻長恨，賦續懷離。桃葉渡頭，沈香亭北，往事悠悠難重思。徘徊處，看鳴鳩喚婦，乳燕將兒。
沁園春
作者：洪諮夔
朝代：宋

秋氣悲哉，薄寒中人，皇皇何之。更黃花吹雨，蒼苔滑屐，欄空鬥鴨，床老支龜。靜裡跫音，明邊眉睫，蹴踏星河天脫鞿。清談久，頓兩忘妍醜，嫫姆西施。濂溪家住江湄。愛出水芙蓉清絕姿。好光風霽月，一團和氣，尸居龍見，神動天隨。著察工夫，誠存體段，個里語言文字非。君家事，莫空將太極。散大圖碑。
沁園春
作者：洪諮夔
朝代：宋

詩不云乎，蒹葭蒼蒼，白露為霜。看高山喬木，青雲老幹，英華滋液，亦斂而藏。匠石操斤遊林下，便一舉採之充棟樑。須知道，是天將大任，翕處還張。薇郎玉佩丁當。問何事午橋花竹莊。又星迴歲換，臘殘春淺，錦熏籠紫，慄玉杯黃。喚起東風，吹醒宿酒，把甲子從頭重數將。明朝去，趁傳柑宴近，滿袖天香。
沁園春
作者：洪諮夔
朝代：宋

飲馬咸池，總轡崑崙，橫鶩九州。慶中興機會，天生山甫，非常事業，天授留侯。左搏龍蛇，右馴虎兕，萬里中原談笑收。功名早，便貂蟬獵獵，飛出兜牟。新甿無限歡謳。盡賣劍賣刀歸買牛。正麥搖燻吹，黃迷斷壟，秧涵朝雨，綠遍平疇。眼底太平，不圖再見，羅拜焚香青海頭。從今去，願君王萬歲，元帥千秋。
滿江紅
作者：洪諮夔
朝代：宋

把酒西風，渾莫問、主賓誰惡。千古事、幾□遇合，幾人流落。肝膽輪囷溟渤小，精神浩蕩蓬萊薄。望拒霜、紅處是東山，長如昨。蒼苔跡，何曾削。黃葉夢，何難覺。等春雲出岫，秋波歸壑。老子婆娑風度遠，佳人縹緲腰肢約。況登高、節過又登高，須多酌。
漢宮春
作者：洪諮夔
朝代：宋

南極仙翁，佔太微元蓋，洞府為家。身騎若木倒景，手弄青霞。芙蓉飛旆，映一川、新綠平沙。好與問，東風結子，幾回開遍桃花。況是初元玉曆，更迴圈數起，希有年華。長把清明夜氣，養就丹砂。麻姑送酒，安期生、遺棗如瓜。呼兒烹試，頭綱小鳳團茶。
眼兒媚
作者：洪諮夔
朝代：宋

平沙芳草渡頭村。綠遍去年痕。遊絲下上，流鶯來往，無限銷魂。綺窗深靜人歸晚，金鴨水沈溫。海棠影下，子規聲裡，立盡黃昏。
眼兒媚
作者：洪諮夔
朝代：宋

花光燈影浸簾櫳。蓬島現仙翁。瑤裾織翠，詩瞳點碧，酒臉潮紅。竇郎陰德知多少，萬卷奏新功。前庭梧竹，後園桃李，無限春風。
謁金門
作者：洪諮夔
朝代：宋

春正美。滿眼萬紅千紫。收拾群香歸甕蟻。長年花信裡。深院簾櫳如水。雙燕呢喃芳壘。唾碧輕衫人送喜。梅梢新結子。
謁金門
作者：洪諮夔
朝代：宋

開笑口。又是茱萸重九。好水佳山長似舊。健如黃犢走。菊蕊崢崢如豆。風雨輕寒初透。簷外鵲聲誰送酒。莫閒金碗手。
風流子
作者：洪諮夔
朝代：宋

錦幄醉荼䕷。狻猊暖、銀蒜壓煙霏。正韓範安邊，歐蘇領客，紅芳庭院，綠蔭窗扉。著句挽春春肯住，更判羽觴揮。金系花腰，玉勻人面，嬌慵無力，婭奼相依。繁華都能幾，青油幕、好與遮護晴暉。寄語東君，莫教一片輕飛。向溫馨深處，留歡卜夜，月移花影，露裛人衣。只恐明朝西垣，有詔催歸。
點絳唇
作者：洪諮夔
朝代：宋

花事無多，笙歌綰取東風住。玉彝雕俎，樓外更籌屢。醉喚驪駒，催上天梯去。君知否。半邊銅虎。鄧艾經行路。
六州歌頭
作者：洪适
朝代：宋

嚴更永，今夕是何年。玉衡正，鉤陳燦，天字起祥煙。協風應、江海安瀾。重規仍疊矩，聖主乘乾。堯授舜、盛事光前。稱壽玉卮邊。三年親祀，一陽回律，八鄉承宇，觚陛紫為壇。仰天顏。齋居寂，誠心肅，禮容專。存鍾石，約輿衛，五輅不求全。聽金鑰、虎旅無眠。儼千官。須期顯。相嘉籩。一人儉德動天淵。費減大農錢。神示格，宗祧燕。人民悅，祉福正綿綿。
句南吕薄媚舞
作者：洪适
朝代：宋

可倩，本事愿闻。
答踢软尘之陌，倾一见于月肤；会采萍之洲，迷千娇于雨梦。且蛾眉有伐性之戒，而狐媚无伤人之心。既吐艳于幽闺，能齐芳于节妇。果六尺之躯不庇其伉俪，非三寸之舌可脱于艰难。尚播遗声，得尘高会。
遣兽质人心冰雪肤。名齐节妇古来无。纤罗不蜕西州路，争得人知是艳狐。歌舞既阑，相将好去。
句南吕薄媚舞 其二 答
作者：洪适
朝代：宋

踏软尘之陌，倾一见于月肤；会采蘋之洲，迷千娇于雨梦。且蛾眉有伐性之戒，而狐媚无伤人之心。既吐艳于幽闺，能齐芳于节妇。果六尺之躯不庇其伉俪，非三寸之舌可脱于艰难。尚播遗声，得尘高会。
句南吕薄媚舞·其一
作者：洪适
朝代：宋

羽觞棋布，洽主礼于良辰；翠袖弓弯，奏女妖之妍唱。游丝可倩，本事愿闻。
句降黄龙舞
作者：洪适
朝代：宋

咸驻目于垂螺，将应声而曳茧。岂无本事，愿吐妍辞。
答眄流席上，发水调于歌唇；色授裾边，属河东之才子。未满飞鹣之愿，已成别鹄之悲。折荷柄而愁缕无穷，翦鲛绡而泪珠难贯。因成绝唱，少相清欢。
遣情随杯酒滴郎心。不忍重开翡翠衾。封却软绡看锦水，水痕不似泪痕深。歌罢舞停，相将好去。
句降黄龙舞 其二 答
作者：洪适
朝代：宋

眄流席上，发水调于歌唇；色授裾边，属河东之才子。未满飞鹣之愿，已成别鹄之悲。折荷柄而愁缕无穷，剪鲛绡而泪珠难贯。因成绝唱，少相清欢。
句降黄龙舞·其一
作者：洪适
朝代：宋

伏以玳席接欢，杯滟东西之玉；锦茵唤舞，钗横十二之金。咸驻目于垂螺，将应声而曳茧。岂无本事，愿吐妍辞。
奉禋歌
作者：洪适
朝代：宋

吹葭缇籥气潜分。云采宜书壤效珍。长日至，一阳新。四时玉烛和匀。物欣欣。造化转洪钧。郊之祭，孤竹管，六变舞云门。自古严禋。牺牲具，粢盛洁，豆笾陈。衮龙陟降，币玉纷纶。彻高阍。灵之斿，神哉沛，排历昆仑。九歌毕，盈郊瞻槱燎，斗转参横将旦，天开地辟如春。清跸移轮。阗然鼓吹相闻。籋祥云。欢胪八陛，厘逆三神。圣矣吾君。华封祝、慈宫万寿，椒掖多男，六合同文。
奉禮歌
作者：洪适
朝代：宋

吹葭緹龠氣潛分。雲採宜書壤效珍。長日至，一陽新。四時玉燭和勻。物欣欣。造化轉洪鈞。郊之祭，孤竹管，六變舞雲門。自古嚴禋。犧牲具，粢盛潔，豆籩陳。袞龍陟降，幣玉紛綸。徹高閽。靈之斿，神哉沛，排歷崑崙。九歌畢，盈郊瞻槱燎，斗轉參橫將旦，天開地闢如春。清蹕移輪。闐然鼓吹相聞。籋祥雲。歡臚八陛，釐逆三神。聖矣吾君。華封祝、慈宮萬壽，椒掖多男，六合同文。
清平樂
作者：洪适
朝代：宋

風鬟飛亂。寒入秦箏雁。情似雲陰渾未展。雨腳更飄銀線。橫枝有意先開。玉塵欲伴金斝。何日舞裀歌扇，後堂重到惟梅。
清平樂
作者：洪适
朝代：宋

輕紅淡白。蓬閬神仙謫。魏紫姚黃誇異色。到得海邊初識。玉闌不語如顰。虛教春盡三分。卻問檀心誰向，多情更屬東君。
滿江紅
作者：洪适
朝代：宋

春色匆匆，三分過、二分光景。吾老矣，坡輪西下，可堪弄影。曲水流觴時節好，茂林修竹池臺永。望前村、綠柳蔭茅簷，雲封嶺。蜂蝶鬧，煙花整。百年夢，如俄頃。這回頭陳跡，漫勞深省。吹竹彈絲誰不愛，焚琴煮鶴人何肯。盡三觥、歌罷酒來時，風吹醒。
眼兒媚
作者：洪适
朝代：宋

瀛仙好客過當時。錦幌出蛾眉。體輕飛燕，歌欺樊素，壓盡芳菲。花前一盼嫣然媚，灩灩舉金卮。斷腸狂客，只愁徑醉，銀漏催歸。
眼兒媚
作者：洪适
朝代：宋

黃堂風轉碧幢開。笙鶴九天來。三冬愛日，一方惠露，人在春臺。持杯多贊松喬喜，低唱列金釵。明年此日，紫微垣裡，光應中臺。
選冠子
作者：洪适
朝代：宋

雨腳報晴，雲容成瑞，夜雪縈盈連晝。千巖曳縞，萬瓦堆瓊，稍稍冷侵懷袖。鶴氅神仙，兔園賓客，高會坐移清漏。想灞陵橋畔，苦吟緩轡，聳肩寒瘦。向此際、色映堂陰，香傳梅影，寒力更欺尊酒。左符詞伯，蠻箋巧思，不道起風飛柳。舞態弓彎，一聲低唱，蛾笑綠分煙岫。任杯行瀲灩，為公沈醉，莫教停手。
醉蓬萊
作者：洪适
朝代：宋

正中秋初過，重陽相近，金莖多露。玉燕開祥，喜氣浮庭戶。覽鳳千峰，驂鸞八桂，未展青雲步。碧玉篸邊，紅蓮池上，羽仙旁午。少日聲名，珠璣黼黻，曄煜分符，喧轟持斧。帶緩裘輕，足遠人襦褲。唇注櫻桃，腰欺楊柳，歌舞新蠻素。滿酌金船，壽公千歲，東臺西府。
長相思
作者：洪适
朝代：宋

朝思歸。暮思歸。塞雁三年不見飛。斷腸天一涯。千思歸。萬思歸。夢到窗前拂淡眉。覺來雙淚垂。
長相思
作者：洪适
朝代：宋

柳青青。酒清清。雨腳涔涔憶渭城。一尊和淚傾。山青青。水清清。水闊山重不計程。愁堆長短亭。
隆兴二年南郊鼓吹曲·六州歌头
作者：洪适
朝代：宋

严更永，今夕是何年。玉衡正，钩陈灿，天宇起祥烟。协风应、江海安澜。重规仍叠矩，圣主乘乾。尧授舜、盛事光前。称寿玉卮边。三年亲祀，一阳回律，八乡承宇，觚陛紫为坛。仰天颜。斋居寂，诚心肃，礼容专。存钟石，约舆卫，五辂不求全。听金钥、虎旅无眠。俨千官。须期显。相嘉笾。一人俭德动天渊。费减大农钱。神示格，宗祧燕。人民悦，祉福正绵绵。
點絳唇
作者：洪适
朝代：宋

天末相逢，醉中不訝車茵汙。一聲鳴櫓。驚散眠沙鷺。我是行人，卻送行人去。聽金縷。莫辭甘醑。別淚飛寒雨。
十二時·憶少年
作者：洪邁
朝代：宋

璧門雙闕轉蒼龍。德壽儼祗宮。軒屏正坐，天子親拜天公。儀紳笏，羅鵷鷺，粲庭中。仙家歡不盡，人世壽無窮。誰知雲路，玉京成就，催返璇穹。轉手萬緣空。見說煙霄好處，不與下方同。塵合霧迷濛。笙簫寥寂，樓閣玲瓏。中興大業，巍巍稽古成功。事去孤鴻。忍聽宵柝晨鍾。靈舉駕，素幃低，杳龐茸。漸江潮，萬神護，川后滋恭。因山祗事，崔嵬禹穴，此日重逢。柏城封。愁長夜、起悲風。歌清廟、千古誦高宗。
導引
作者：洪邁
朝代：宋

寒日短，草露朝晞。仙鶴下，夢雲歸。大椿亭畔蒼蒼柳，悵無由、挽住天衣。昭陽深，暝鴉飛。愁帶箭、戀恩棲。笳簫三疊奏，都人悲淚袂成帷。
滿江紅
作者：洪邁
朝代：宋

雨澀風慳，雙溪閟、幾曾洋溢。長長是、非霞散綺，岫雲凝碧。修禊歡遊今不講，流觴故事何從覓。待它時、水到卻尋盟，籌輸一。燕舞倦，鶯吟畢。春肯住，才明日。池塘波綠皺，小荷爭出。童子舞雩渾悵望，吾人提筆誰飄逸。記去年，修竹暮天寒，無蹤跡。
义灵庙迎享送神曲
作者：游九言
朝代：宋

北固山兮朝晖，鼛鼓奏兮吹篪。盼夫君兮来止，纷老稚兮扶携。敛芳馨兮荐豆，君弗语笑兮我怀悽。聊相羊兮引釂，慰我愿兮无违。青溪煽兮氛妖，汹二浙兮波涛。花石粲兮江南驿骚，匪氓好乱兮生不聊。欻蛮方兮同啸，纷丑类兮江皋。愬精诚兮上天，哀万命兮孤墉。属櫜鞬兮奋厉，忽并殪兮两凶。嗟我父子兮耕农，何以报德兮维孝与忠，千龄万代兮子孙之从。巫觋醉兮君马嘶，风云驱兮吹灵旗。凌浩荡兮将何之，山靡迤兮白鹤飞。岁岁今兮望君归，君游勿远兮我民之依，山阿寂寞兮颓阳西。
义灵庙迎享送神曲·其一
作者：游九言
朝代：宋

北固山兮朝晖，鼛鼓奏兮吹箎。
盼夫君兮来止，纷老稚兮扶携。
敛芳馨兮荐豆，君弗语笑兮我怀悽。
聊相羊兮引釂，慰我愿兮无违。
义灵庙迎享送神曲·其一
作者：游九言
朝代：宋

北固山兮朝晖，鼛鼓奏兮吹篪。盼夫君兮来止，纷老稚兮扶携。敛芳馨兮荐豆，君弗语笑兮我怀悽。聊相羊兮引釂，慰我愿兮无违。
杨忠襄墓
作者：游九言
朝代：宋

山云起兮阴阴，木啸风兮萧森。
骨荒榛兮颓隧，野鸟怨兮清音。
噫丙午兮燕安，蔼荐绅兮多盘。
繫苞桑兮弗戒，渝旧好兮开边。
衅生兮召戎，澒大地兮尘蒙。
粲承干兮百载，莽夷门兮庙宫。
我踰邠兮梁山，蛇洊食兮江干。
拥貔貅兮首鼠，纷雅拜兮后先。
独立兮慨陈，人自靖兮此身。
宁为鬼兮赵氏，肯涅缁兮虏庭。
肴醑饲兮苟哺，弗自知兮貌頳。
握玉麟兮拜犬豕，曾莫嗅兮羶腥。
岂曰余兮独死，汝尸坐兮偷生。
振英声兮阶下，气烈动兮清宁。
凛名义兮身世，九鼎重兮一羽轻。
翳翳兮幽藏，颓阳照兮山荒。
髮毛爪齿兮一世同腐，庙貌圭衮兮千古之光。
春秋兮代谢，勿替兮烝尝。
杨忠襄墓
作者：游九言
朝代：宋

山云起兮阴阴，木啸风兮萧森。骨荒榛兮颓隧，野鸟怨兮清音。噫丙午兮燕安，蔼荐绅兮多盘。击苞桑兮弗戒，渝旧好兮开边。釁生兮召戎，澒大地兮尘蒙。粲承干兮百载，莽夷门兮庙宫。我逾邠兮梁山，蛇洊食兮江干。拥貔貅兮首鼠，纷雅拜兮后先。独立兮慨陈，人自靖兮此身。宁为鬼兮赵氏，肯涅缁兮虏庭。肴醑饲兮苟哺，弗自知兮貌頳。握玉麟兮拜犬豕，曾莫嗅兮膻腥。岂曰余兮独死，汝尸坐兮偷生。振英声兮阶下，气烈动兮清宁。凛名义兮身世，九鼎重兮一羽轻。翳翳兮幽藏，颓阳照兮山荒。发毛爪齿兮一世同腐，庙貌圭衮兮千古之光。春秋兮代谢，勿替兮烝尝。
杨忠襄墓
作者：游九言
朝代：宋

山云起兮阴阴，木啸风兮萧森。骨荒榛兮颓隧，野鸟怨兮清音。噫丙午兮燕安，蔼荐绅兮多盘。系苞桑兮弗戒，渝旧好兮开边。衅生兮召戎，澒大地兮尘蒙。粲承干兮百载，莽夷门兮庙宫。我踰邠兮梁山，蛇荐食兮江干。拥貔貅兮首鼠，纷雅拜兮后先。独立兮慨陈，人自靖兮此身。宁为鬼兮赵氏，肯涅缁兮虏庭。肴醑饲兮苟哺，弗自知兮貌赪。握玉麟兮拜犬豕，曾莫嗅兮膻腥。岂曰余兮独死，汝尸坐兮偷生。振英声兮阶下，气烈动兮清宁。凛名义兮身世，九鼎重兮一羽轻。翳翳兮幽藏，颓阳照兮山荒。发毛爪齿兮一世同腐，庙貌圭衮兮千古之光。春秋兮代谢，勿替兮烝尝。
楊忠襄墓
作者：游九言
朝代：宋

山雲起兮陰陰，木嘯風兮蕭森。
骨荒榛兮頹隧，野鳥怨兮清音。
噫丙午兮燕安，藹薦紳兮多盤。
繫苞桑兮弗戒，渝舊好兮開邊。
釁生兮召戎，澒大地兮塵蒙。
粲承干兮百載，莽夷門兮廟宮。
我踰邠兮梁山，蛇洊食兮江干。
擁貔貅兮首鼠，紛雅拜兮後先。
獨立兮慨陳，人自靖兮此身。
寧爲鬼兮趙氏，肯涅緇兮虜庭。
肴醑飼兮苟哺，弗自知兮貌頳。
握玉麟兮拜犬豕，曾莫嗅兮羶腥。
豈曰余兮獨死，汝尸坐兮偷生。
振英聲兮階下，氣烈動兮清寧。
凜名義兮身世，九鼎重兮一羽輕。
翳翳兮幽藏，頹陽照兮山荒。
髮毛爪齒兮一世同腐，廟貌圭衮兮千古之光。
春秋兮代謝，勿替兮烝嘗。
義靈廟迎享送神曲·其一
作者：游九言
朝代：宋

北固山兮朝暉，鼛鼓奏兮吹箎。
盼夫君兮來止，紛老稚兮扶携。
歛芳馨兮薦豆，君弗語笑兮我懷悽。
聊相羊兮引釂，慰我願兮無違。
義靈廟迎享送神曲·其二
作者：游九言
朝代：宋

青溪煽兮氛妖，洶二浙兮波濤。
花石粲兮江南驛騷，匪氓好亂兮生不聊。
欻蠻方兮同嘯，紛醜類兮江臯。
愬精誠兮上天，哀萬命兮孤墉。
屬櫜鞬兮奮厲，忽並殪兮兩兇。
嗟我父子兮耕農，何以報德兮維孝與忠，千齡萬代兮子孫之從。
倦尋芳
作者：湯恢
朝代：宋

餳簫吹暖，蠟燭分煙，春思無限。風到楝花，二十四番吹遍。煙溼濃堆楊柳色，晝長閒墜梨花片。悄簾櫳，聽幽禽對語，分明如翦。記舊日、西湖行樂，載酒尋春，十里塵軟。背後腰肢，彷佛畫圖曾見。宿粉殘香隨夢冷，落花流水和天遠。但如今，病厭厭、海棠池館。
八聲甘州
作者：湯恢
朝代：宋

想當年、龍舟鳳艒，樂宸遊、搖曳錦帆斜。傷心是，御香染處，樹樹棲鴉。
八聲甘州
作者：湯恢
朝代：宋

摘青梅薦酒，甚殘寒、猶怯苧蘿衣。正柳腴花瘦，綠雲冉冉，紅雪霏霏。隔屋秦箏依約，誰品春詞。回首繁華夢，流水斜暉。寄隱孤山山下，但一瓢飲水，深掩苔扉。羨青山有思，白鶴忘機。悵年華、不禁搔首，又天涯、彈淚送春歸。銷魂遠，千山啼鴂，十里荼䕷。
滿江紅
作者：湯恢
朝代：宋

小院無人，正梅粉、一階狼藉。疏雨過，溶溶天氣，早如寒食。啼鳥驚回芳草夢，峭風吹淺桃花色。漫玉爐、瀋水熨春衫，花痕碧。綠縠水，紅香陌。紫桂棹，黃金勒。悵前歡如夢，後遊何日。酒醒香消人自瘦，天空海闊春無極。又一林、新月照黃昏，梨花白。
倦尋芳
作者：潘汾
朝代：宋

獸環半掩，鴛甃無塵，庭院瀟灑。樹色沈沈，春盡燕嬌鶯奼。夢草池塘清漸滿，海棠軒檻紅相亞。聽簫聲，記秦樓夜約，綵鸞齊跨。漸迤邐、更催銀箭，何處貪歡，猶系驕馬。旋剪燈花，兩點翠眉誰畫。香滅羞回空帳裡，月高猶在重簾下。恨疏狂，待歸來、碎揉花打。
孟家蟬
作者：潘汾
朝代：宋

向賣花擔上，落絮橋邊，春思難禁。正暖日溫風裡，鬥採遍香心。夜夜穩棲芳草，還處處、先嚲春禽。滿園林。夢覺南華，直到如今。情深。記那人小扇、撲得歸來，繡在羅襟。芳意贈誰，應費萬線千針。謾道滕王畫得，枉謝客、多少清吟。影沈沈。舞入梨花，何處相尋。
花心動
作者：潘汾
朝代：宋

啼鳥驚心，怨年華，羞看杏梢桃萼。映柳小橋，芳草閒庭，處處舊遊如昨。斷腸人在東風裡，遮不盡、幾重簾幕。舊巢穩，呢喃燕子，笑人漂泊。應是素肌瘦削。空望斷天涯，信音難託。半汙淚痕，重整餘香，夜夜翠衾寒薄。倦遊只怕春歸去，怎忍見、水流花落。夢魂遠，韶華又還過卻。
醜奴兒慢·採桑子慢
作者：潘汾
朝代：宋

愁春未醒，還是清和天氣。對濃綠陰中庭院，燕語鶯啼。數點新荷翠鈿，輕泛水平池。一簾風絮，才晴又雨，梅子黃時。忍記那回，玉人嬌困，初試單衣。共攜手、紅窗描繡，畫扇題詩。怎有如今，半床明月兩天涯。章臺何處，應是為我，蹙損雙眉。
水龍吟
作者：潘牥
朝代：宋

（上缺）玉帶懸魚，黃金鑄印，侯封萬戶。待從頭，繳納君王，覓取愛卿歸去。
滿江紅
作者：潘牥
朝代：宋

築室依崖，春風送、一簾山色。沙島外，漁樵而已，別無閒客。醉後和友眠犢背，醒來瀹茗尋泉脈。把心情、分付隴頭雲，溪邊石。身未老，頭先白。人不見，山空碧。約釣竿共把，自慚鉤直。相蜀吞吳成底事，何如只抱隆中膝。漫長歌、歌罷悄無言，看青壁。
烏夜啼
作者：潘牥
朝代：宋

無端小雪廉纖。入平簷。金鴨旋添龍餅，莫開簾。尋梅約。開還落。可曾忺。合作一年春恨，上眉尖。
句·其九
作者：潘閬
朝代：宋

出秋霜，價錢可，贏得撥灰兼弄火，暢殺我。
掃市舞
作者：潘閬
朝代：宋

出砒霜，價錢可。贏得撥灰兼弄火。暢殺我。
句·其九
作者：潘阆
朝代：宋

出秋霜，价钱可，赢得拨灰兼弄火，畅杀我。
一萼紅
作者：無名氏
朝代：宋

斷雲漏日，青陽布，漸入融和天氣。糝綴夭桃，金綻垂楊，妝點亭臺佳致。曉露染、風裁雨暈，是牡丹、偏稱化工美。向此際會，未教一萼，紅開鮮蕊。迤邐。漸成春意。放秀色妖豔，天真難比。粉惹蝶翅，香上蜂須，忍把芳心縈碎。爭似便，移歸深院，將綠蓋青幃護風日。恁時節，占斷與、偎紅倚翠。
五彩結同心
作者：無名氏
朝代：宋

珠簾垂戶。金索懸窗，家接浣沙溪路。相見桐陰下，一鉤月、恰在鳳凰棲處。素瓊拈就宮腰小。花枝嫋、盈盈嬌步。新妝淺，滿腮紅雪，綽約片雲欲度。塵寰豈能留住。唯只愁、化作彩雲飛去。蟬翼衫兒，薄冰肌瑩，輕罩一團香霧。彩箋巧綴相思苦。脈脈動、憐才心緒。好作個、秦樓活計，吹簫伴侶。
人嬌
作者：無名氏
朝代：宋

解了痴絛，潑煞悶火。眉尖上、放閒愁鎖。高來不可，低來不可，莫是人間剩我一個。富貴謾人，功名賺我。且舞個採蓮曲破。紅裙腰細，醁醅盞大，須佔取、名花豔中醉臥。
人嬌
作者：無名氏
朝代：宋

玉瘦香濃，檀深雪散。今年恨、探梅較晚。江樓楚館。雲閒水遠。清晝永，憑闌翠簾低卷。坐上客來，尊中酒滿。歌聲共、水流雲斷。南枝可插，便須頻翦。莫直待、西樓數聲羌管。
人月圓
作者：無名氏
朝代：宋

園林已有春訊息，尋待嶺頭梅。一枝清淡，疏疏帶雪，昨夜初開。芳心幾點，東風多少，先為傳來。不隨紅紫，紛紛鬧鬧，蝶妒蜂猜。
傾杯序·傾杯樂
作者：無名氏
朝代：宋

昔有王生，冠世文章，嘗隨舊遊江渚。偶爾停舟寓目，遙望江祠，依依陌上閒步。恭詣殿砌，稽首瞻仰，返回歸路。遇老叟，坐於磯石，貌純古。因語□，子非王勃是致，生驚詢之，片餉方悟。子有清才，幸對滕王高閣，可作當年詞賦。汝但上舟，休慮。迢迢仗清風去。到筵中、下筆華麗，如神助。會俊侶。面如玉。大夫久坐覺生怒。報雲落霞並飛孤鶩。秋水長天，一色澄素。閻公竦然，復坐華筵，次詩引序。道鳴鸞佩玉，鏘鏘罷歌舞。棟雲飛過南浦。暮簾卷向西山雨。閒雲潭影，淡淡悠悠，物換星移，幾度寒暑。閣中帝子，悄悄垂名，在於何處。算長江、儼然自東去。
八寶妝
作者：無名氏
朝代：宋

是舍人才調，猶採茅、紫芝峰。有列宿心胸，清辭太白，雅趣元龍。從他暫、無氈官冷，怡然懷抱自從容。楓陛薦章吻合，金閨仙籍名通。暑餘涼送薰風。圓桂魄、麗遙空。慶初度垂弧，蓮開十丈，酒滿千鍾。明年稱壽何處，看玉犀、人在玉堂中。藻鑑正當蓮省，諸生來到蟾宮。
六州歌頭
作者：無名氏
朝代：宋

揚休玉色，山立秉鴻樞。聖天子、方有志，會東都。得真儒。身佩安危寄，本兵柄，修軍政，朝野慶，鈞衡任，賴詩謨。天上麒麟挺，徐卿子，坐肅憸夫。向六陽時候，佳瑞紀門弧。炳炳階符。照蓬壺。看兄樞使，弟元帥，真盛事，世間無。籌密邊烽息，凜羌胡。玉音俞。佇正三槐位，散膏澤，福寰區。河如帶，山如礪，鞏皇圖。金鼎調元遠大，中書考，致主唐虞。想公門桃李，應不棄山樗。願借噓枯。
勝勝慢·聲聲慢
作者：無名氏
朝代：宋

嚴凝天氣，近臘時節，寒梅暗綻疏枝。素豔瓊苞，盈盈掩映亭池。雪中欺寒探暖，替東君、先報芳菲。暗香遠，把荒林幽圃，景緻妝遲。別是一般風韻，超群卉、不待淡盪風吹。雅態儀容，特地惹起相思。折來畫堂宴賞，向尊前、吟詠憐伊。漸開盡，算閒花、野草怎知。
勝勝慢·聲聲慢
作者：無名氏
朝代：宋

寒應消盡，麗日添長，百花未敢先拆。冷豔幽香，分過溪南春色。調酥旋成素蕊，向碧瓊、枝頭勻滴。愁腸斷，怕韶華三弄，雪映溪側。應是酒闌人靜，香散處、惟見玉肌冰格。細細疏風，清態為誰脈脈。芳心向人似語，也相憐、風流詞客。待宴賞，伴嬌娥、和月共摘。
十二時·憶少年
作者：無名氏
朝代：宋

宵景霽，河漢清夷。曠典講明時。合祛升侑，孝德爰熙。陳裸閟宮，澹觴太室，來奏天儀。駟蒼螭。玉輅馭蕤綏。觚陸展躬祠。長梢飾玉，翠羽秀金支。華始倡，雅韻出宮垂。神來下，雲車風馬，繽暗藹、宴棲遲。畢觴流胙，紫煙竣事，棠梨回謁，宣室受蕃釐。盛德無心專饗，端為民祈。雲恩有截，雨澤霈無涯。君王愉樂，和氣溢瑤卮。壽天齊。長擁神基。
十二時·憶少年
作者：無名氏
朝代：宋

望嵩邙。永昭陵畔，王氣壓龍岡。鞏洛靈光。鬱郁起嘉祥。虛彩帟，轉哀仗，閟幽堂。嘆仙鄉路長。景霞飛松上。珠襦宵掩，細扇晨歸，崑閬茫茫。滿目東郊好，紅葩鬥芳。韶景空駘蕩。對春色、倍淒涼。最情傷。從輦嬪嬙。指瑤津路，淚雨泣千行。翠珥明璫。曾憶薦瓊觴。春又至，人何往。事難忘。向斜陽斷腸。聽鈞天嘹亮。清都風細，朱欄花滿，誰奏清商。紫幄重簾外，時飄寶香。環佩珊珊響。問何日、反雕房。
十二時·憶少年
作者：無名氏
朝代：宋

炎圖景運正延鴻。文思坐深宮。慈寧大養，樂事時奏宸聰。皇齡永，恩霈下，遍寰中。君王乘彩服，嬪御上瑤鍾。年年誕節，就盈吉月，交慶流虹。歡洽意方濃。不覺仙遊渺邈，但號泣蒼穹。追慕念音容。詩書慈儉，配古追蹤。躬行四德，誰知繼、二南風。移盼俄空，寶鑑脂澤塵封。清都遠，帝鄉遙，杳難通。想雲軿、還上瀛蓬。稽山何在，當年禹宅，萬古蔥蔥。最難堪，潮頭定，海波融。
十二時·憶少年
作者：無名氏
朝代：宋

太平時。御華夷。躬聽斷破危疑。春秋鼎盛，絀聲樂遊嬉。日升繁機。長駕遠馭垂。意在軒羲。恢六典、斥三垂。有殊尤絕跡，盛德魄周施。方將綴緝聲詩。擴皇綱，明帝典，紹累聖重熙。高拱無為。事難知。春色盛，逼千秋嘉節，忽聞玉幾。頒命彤闈。厭世御雲歸。翊翠鳳，駕文螭。縹緲難追。侍臣宮女，但攀慕號悲。玉輪動，指嵩伊。龍鑣日益遠空遊，漢廟冠衣。惟盛德巍巍。鏤玉冊，傳青史。昭示無期。
十二時·憶少年
作者：無名氏
朝代：宋

珍符錫佑啟真人。儲思在斯民。勤勞日升萬物，皆入陶鈞。收威柄，更法令，鼎從新。東風吹百卉，上苑正青春。流虹節近，衣冠玉帛，交奏嚴宸。萬壽祝堯仁。忽聽宮車晚出，但號慕，瞻雲路，企龍鱗。窮天英。冠古精神。杳然上傃，人空望、屬車巡。虛仗星陳。畫翣環擁龍輴。泉宮掩，帝鄉遠，邈難親。反雕輪。飛羽蓋、還渡天津。霧迷朱服，風搖細扇，觸目悲辛。列嬪嬙，垂紅淚，浥行塵。相將問。何日下青旻。
十二時·憶少年
作者：無名氏
朝代：宋

皇家景運合無疆。天子坐明堂。豐年多黍，四方爭報時康。酒常清，花易好，壽君王。天宮見玉女，大笑億千場。不知何事，椒塗暗淡，瑤殿淒涼。寶鏡玉臺光。可奈畫眉人去，脂澤散餘芳。極目望瀟湘。波遙草遠，只見殘陽。南山古阜，松柏茂，蔚蒼蒼。杳靄宮商。風過金殿琳琅。道歌繁，嚴鼓近，慘悲傷。水凝愁，山攢恨，煙淡雲黃。神山何在，蟠桃已遠，弱水何長。最難堪，回翟雉，返鸞凰。向芙蓉別殿、謾焚香。
十二時·憶少年
作者：無名氏
朝代：宋

治平時。暫垂簾，佑聖子、解危疑。坐安天下逾歲。厭避萬機。退處宸闈。殿開慶養，志入希夷。扶皓日，浴咸池。看神孫、撫御千載，重雍累熙。四方欽仰洪慈。陰德遠，仁功積，歡養罄九域，禮無違。事難期。乘霞去，乍睹昇仙，誥下九圍。泣血漣如，更鸞車、動春晚、霧暗翠旗。路指嵩伊。薤歌鳳吹。悠揚逐風悲。珠殿悄，網塵垂。空坐溼，罔極吾皇孝思。鏤玉寫音徽。彤管煒，青編紀，寧更羨周雅，播聲詩。
十二時·憶少年
作者：無名氏
朝代：宋

戈綈革舄最仁賢。儉德自躬全。憂勤庶政，三十餘年。金風肅，秋漸老，攝調ち。忱恂遍，群祀號泣訴旻天。綴衣將出，神凝玉幾，一夜登仙。弓墮隔蒼煙。七月有來同軌，引紼動靈輇。悽愴淚潸然。行號巷哭，薤露聲傳。東城去路，驚濤忍見江船。憔悴山川。不禁簫鼓咽，山陰處，茂林修竹芊芊。望陵宮，應弗遠，金粟堆前。人徒慕戀，百神警待，盤翥驅先。戴鴻恩，空痛慕，淚珠連。千秋歲、功德寄華編。
千春詞
作者：無名氏
朝代：宋

瞿嶺雲齊，建溪源遠，慶衍英奇。且機乘天巧，臣賢主聖，後光同日月以為期。千戴相逢，一朝盛事，自昔人誇今見之。催歸詔，要領班宸殿，捧萬年卮。嘻嘻。莫道春遲。已著梅梢第一枝。映紫荷持橐，星辰步武，黃金橫帶，朝夕論思。不但斯時，重恢事業，整頓乾坤弘所施。洪鈞轉，雖寒根雪谷，物物生輝。
千秋歲
作者：無名氏
朝代：宋

一聲啼鳥，常道無訊息。
千秋歲
作者：無名氏
朝代：宋

斗杓建醜。蓂葉初開九。賢哲降，千齡偶。
千秋歲
作者：無名氏
朝代：宋

記當初歸我，似德耀、嫁梁鴻。算三十年間，艱難歷遍，甘苦相同。新來有孫可抱，也添些、喜色到眉峰。今日又逢生日，不妨樽酒從容。老翁。只是一村農。欠你孺人封。幸兒漸知耕，婦能知織，莫問窮通。君看世間富貴，比浮雲、縹緲過晴空。何似大家清健，玉林歲歲春風。
千秋歲引
作者：無名氏
朝代：宋

詞賦偉人，當代一英傑。信獨步儒林蟾宮客。名登雁塔正青春，更不歷郡縣徒勞力。即趨朝，典文衡，居花掖。得儔詞科推第一。便掌絲綸天上尺。見說慶生辰，當此日。翠蓂三四葉方新，朱明正屬清和節。行作個，黑頭公，專調燮。
卓牌兒·卓牌子
作者：無名氏
朝代：宋

當年早梅芳，曾邂逅、飛瓊侶。肌雲瑩玉，顏開嫩桃，腰支輕嫋，未勝金縷。佯羞整雲環，頻向人、嬌波寄語。湘佩笑解，韓香暗傳，幽歡後期難訴。夢魂頓阻。似一枕、高唐雲雨。蕙心蘭態，知何計重遇。試問春蠶絲多少，未抵離愁半縷。凝佇。望鳳樓何處。
古記·如夢令
作者：無名氏
朝代：宋

一枕厭厭春困。記得小梅風韻。何處最關情，嫩蕊初傳芳信。堪恨。堪恨。誰傍橫斜疏影。
古記·如夢令
作者：無名氏
朝代：宋

疑是水晶宮殿。雲女天仙寶宴。吟賞欲黃昏，風送一聲羌管。煙淡。霜淡。月在畫樓西畔。
古記·如夢令
作者：無名氏
朝代：宋

臘半雪梅初綻。玉屑瓊英碎翦。素豔與清香，別有風流堪羨。苞嫩。蕊嫩。羞破壽陽人面。
合宮歌
作者：無名氏
朝代：宋

泰階平。勳業屬全盛。旰昃焦勞，訪道纘三朝仁政。大庭蕆事款上靈。服冕執圭，侑饗尊累聖。豆籩奕奕嘉靖。神光四照百禮成。回御天門。講丕彝，敷大慶。蒙被草木，萬國仰宣告。
合宮歌
作者：無名氏
朝代：宋

太平時。寶殿垂衣治。馭左右賢俊，萬國執玉助祭。涼秋九月霜華飛。感發純孝，五室配上帝。紫漢入夜凝霽。房心下，泛華芝。大田棲糧，歲功成，農歌沸。複道躬拜，肅迎神嬉。漏聲遲。玉磬響，遞清吹。嘉薦升雕俎，柘槳屢酌幾醉。雲扶靈駕欻若歸。天意留顧，萬福如山委。便御丹闕，布為皇澤，與民熙熙。遠觀唐虞，未有如茲盛禮。願常遇鳴鑾，三歲親祠。
吳音子
作者：無名氏
朝代：宋

早團圓，早早團圓。
喜遷鶯
作者：無名氏
朝代：宋

芳春天曉。聽綠樹、數聲如簧鶯巧。
喜遷鶯
作者：無名氏
朝代：宋

霜凝雪沍，正鬥標臨醜，三陽將近。萬木凋零，群芳消歇，禁苑有梅初盛。異香似薰瀋水，素色瑞如玉瑩。人盡道，第一番，天遣先佔春信。標韻。尤耿耿。月觀水亭，誰解憐疏影。何遜揚州，拾遺東閣，一見便生清興。望林止渴功就，不數夭桃繁杏。歲寒意，看結成秀子，歸調商鼎。
喜遷鶯
作者：無名氏
朝代：宋

光風轉蕙，正中和節過，豔陽春半。暖日曈曨，瑞煙蓬勃，正是生申華旦。保釐東土三載，分卻九重霄旰。政成也，且凝香燕寢，雍容方面。堪羨。德望重，敵國隱然，不假長江險。堂上奇兵，胸中妙畫，便是當年韓範。況逢左轄虛位，早晚洪鈞須轉。來歲裡，看內家敕使，傳呼宣勸。
喜遷鶯
作者：無名氏
朝代：宋

一陽初起。漸庾嶺梅雪，才苞香蕊。品格清高，姿容閒雅，別受化工深意。放開獨佔嚴景，不使混同凡卉。微雨霽。似玉容寂寞，無言有淚。難比。凝素態，不共豔陽，桃杏爭妍麗。疑是佳人，巧拈香酥，枝上玉纖輕綴。前村可惜無賞，好近天庭階砌。成實後，有調和鼎鼐，一般滋味。
喜遷鶯
作者：無名氏
朝代：宋

南枝向暖。乍秀出庾嶺，梅英初吐。玉頰輕勻，瓊腮微抹，姑射冰容相許。幾回立馬凝佇，影映寒光霜妒。□盡佔，在百花頭上，嚴冬獨步。芳華春意早，昨夜一番，雪裡開無數。萬蕊千梢，鉛堆粉汙，總是化工偏賦。月明暗香浮動，休使龍吟聲苦。且留取。待時時，頻倚闌干重顧。
喜遷鶯
作者：無名氏
朝代：宋

早梅天氣，正繡戶乍啟，瓊筵才展。鵲渡河橋，雲遊巫峽，溪泛碧桃花片。翠娥侍女來報，蓮步已離仙苑。待殘漏，鴛帳深處，同心雙綰。歡宴。當此際，紅燭影中，檀麝飄香篆。擲果風流，謫仙才調，佳婿想應堪羨。少年俊雅狂蕩，驀有人言拘管。鎮攜手，向花前月下，重門深院。
喜遷鶯
作者：無名氏
朝代：宋

臘殘春未。正候館梅開，牆陰雪裡。冷豔凝寒，孤根回暖，昨夜一枝春至。素苞暗香浮動，別有風流標致。謝池月，最相宜，疏影橫斜臨水。誰為。傳驛騎。隴上故人，不見今千里。寄與東君，徒教知人，別後歲寒清意。亂山萬疊何在，但有飛雲天際。故園好，早歸來，休戀繁桃穠李。
喜遷鶯
作者：無名氏
朝代：宋

古今三絕。惟鄭國三良，漢家三傑。三俊才名，三儒文學，更有三君清節。爭似一門三秀，三子三孫奇特。人總道，賽蜀郡三蘇，河東三薛。慶愜。況正是，三月風光，杯好傾三百。子並三賢，孫齊三少，俱篤三餘事業。文既三冬用，名即三元高揭。親俱慶，看寵加三命，禮膺三接。
喜遷鶯
作者：無名氏
朝代：宋

生賢時協。正炎官直午，日週三浹。門左垂弧，眉間喜色，盡道降神嵩嶽。百里蔥蔥和氣，總向藍田會合。稱慶旦，見吏民鼓舞，歡聲和洽。玉葉。斟勸處，一飲流霞，紅豔生雙頰。鉅竹槐松吟哦樂，指日榮膺異渥。皇上渴思經濟，環召為霖作楫。快人望，願長生，須與絳人同甲。
喜遷鶯
作者：無名氏
朝代：宋

物中雙美。惟鄴縣雙鳧，禹門雙鯉。太華雙蓮，藍田雙璧，劍豐城而已。爭是一門雙秀，又是一朝雙喜。人總道，機雲雙陸，同年弧矢。希耳。會見這，雙桂連芳，雙鵠沖霄舉，魚詔雙金，帶橫雙玉，惟道無雙國士。但願雙英雙戲彩，且直與、雙親兒齒。願歲歲，見東風雙燕，滿城桃李。
壺中天·念奴嬌
作者：無名氏
朝代：宋

人生七十古稱稀，何況壽年八十。試問何時逢載夙，恰在陽生七日。鶴髮盈簪，朱顏暈酒，瑞象佔南極。玳筵才啟，歡聲喜氣充溢。好是庭下雙珠，經營創置，金玉成堆積。況有孫枝爭挺秀，次第飛齊鵬翼。大振家聲，榮封壽母，坐看蟠桃實。年年今夕，玉杯爭勸瓊液。
壺中天·念奴嬌
作者：無名氏
朝代：宋

清涼天氣，正中秋過後，恰才七日。嶽降生申逢令旦，聽得歡聲洋溢。戲彩堂前，兩行珠翠，酒勸杯浮碧。祝君遐算，壽星長對南極。仰羨性地寬閒，平生酷愛，占斷傾城色。好展少年攀桂手，同作蟾宮□客。料想嫦娥，一枝留待，已得真訊息。馨香滿袖，鳳樓人盡憐惜。
壺中天·念奴嬌
作者：無名氏
朝代：宋

嘉平時候，算堯階蓂葉，才方開六。婺女當年曾降瑞，產作仙姿清淑。金玉滿堂，兒孫滿目，心事今都足，嘻嘻嗃嗃，一門和氣可掬。何幸誕節稱觴，湖山堂上，燕集皆親族。猶子不能歌盛美，但借湖山為祝。福比湖深，壽齊山聳，歲歲顏如玉。好陪王母，共看幾度桃熟。
壺中天·念奴嬌
作者：無名氏
朝代：宋

才經四日，是中秋，次第月圓如玉。一點光浮南極上，儲作人間五福。長厚慈仁，清高恬澹，愛水清山綠。溪園竹裡，日來新就華屋。好是五馬傳家，芝蘭挺秀，早勉群經讀。將相公侯綿袞袞，重見當年符竹。富貴榮華，康寧壽考，聰我殷勤祝。更祈王母，共看桃結桃熟。
壺中天·念奴嬌
作者：無名氏
朝代：宋

日長晴晝。厭厭地、懶向窗前絣繡。因倚屏風無意緒，□把眉兒雙皺。似醉還醒，才眠又起，頻拈梨花嗅。看他兒女，閒尋百草來鬥。相思能幾何時，料歸期不到，清和時候。生怕鴛鴦香被冷，旋爇沈檀薰透。欲把單衣，鼎新裁翦，又怕供春瘦。試看今夜，孤燈還有花否。
壺中天·念奴嬌
作者：無名氏
朝代：宋

秋才三日，聽畫簷外，數聲烏鵲。元是嫦娥迎巧夕，預駕橫空仙鶴。翠鬢生雲，朱顏暈酒，□□難描摸。優遊渤海，玉琴重理絃索。曾記乃祖劉晨，天台歸後，留得長生藥。兼有蟠桃三五顆，盡付女孫收著。分了仙翁，更分兒息，同作蓬萊約。年年今日，大家歡笑為樂。
壺中天·念奴嬌
作者：無名氏
朝代：宋

乘鸞駕鶴，問神仙何日，崧高生甫。飛下瓊臺，因報道，恰是今年夏五。飲了蒲觴，才經半月，昴宿行初度。榮華富貴，一時都由分付。曾記三月春濃，花風爛熳，吹散鴛鴦侶。雖則燒香遙祝壽，爭似手斟香醑。便駕雲軿，去登繡閣，說個誠心語。蟠桃熟未，請伊親問王母。
壺中天·念奴嬌
作者：無名氏
朝代：宋

古來稀有，只聞道、是個人生七十。還遇小春梅蕊綻，對景裝排綺席。雲帔拖霞，朱顏暈酒，瑞氣明南極。瑤池歡宴，玉杯爭勸瓊液。堪羨玉葉名郎，天潢毓秀，梧竹生標格。百萬貔貅歸總押，霸氣豪無敵。藩屏皇家，榮封壽母，名著金閨籍。融融液液，共看桃結佳實。
壽星明·沁園春
作者：無名氏
朝代：宋

玉露迎寒，金風薦冷，正蘭桂香。覺秋光過半，日臨三九，蔥蔥佳氣，藹藹琴堂。見說當年，申生穀旦，夢葉長庚天降祥。文章伯，英聲早著，騰踏飛黃。雙鳧暫駐東陽。已種得春陰千種棠。有無邊風月，幾多事業，安排青瑣，入與平章。百里民歌，一樽春酒，爭勸殷勤稱壽觴。願此去，龜齡難老，長侍君王。
夏日宴黌堂·夏日燕黌堂
作者：無名氏
朝代：宋

日初長。正園林換葉，瓜李飄香。簾外雨過，送一霎微涼。萍蕪逕，曲凝珠顆，襯汀沙、細簇蜂房。被晚風輕颭，圓荷翻水，潑覺鴛鴦。此景最難忘。趁芳樽泛蟻，筠簟鋪湘。蘭舟棹穩，倚何處垂楊。豈能文字成狂飲，更紅裙、閒也何妨。任醉歸明月，蝦鬚簾篩，幾線餘霜。
夏雲峰
作者：無名氏
朝代：宋

瓊結苞，酥凝蕊，粉心輕點胭脂。疑是素娥妝罷，玉翠低垂。化工深意，巧付與、別個標儀。怎奈向，風寒景裡，獨是開時。緣何不與春期。此花又、豈肯爭竟芳菲。疑雨恨煙，忍見嶺畔江湄。冷煙幽豔，曾不許、霜雪相欺。只恐向，笛聲怨處，吹落殘枝。
多麗
作者：無名氏
朝代：宋

日初長，寶爐一縷沈煙。綠陰新，垂楊亭榭，知誰巧擘香綿。有時共、落紅零亂，有時共、芳草留連。只道無情，那知有意，幾回飛過綺窗前。人爭訝，豔陽三月，乾雪舞晴天。遊絲外，不堪燕掠，無奈蜂黏。那小鬟、忒�山苛櫻�鎮日地、倚闌干。輕吹處、櫻桃的的，閒拈處、筍指纖纖。愛點猩羅，裝成粉纈，嗔人不許放朱簾。端相好、驀然風起，特送上鞦韆。明朝看，池塘雨過，萍翠應添。
夜遊宮
作者：無名氏
朝代：宋

是處追尋侶。燈光散、九衢紅霧。人在星河繁鬧處。暗相逢，惹天香，飄滿路。遊困先歸去。奈怨別、相思情緒。閒傍小桃□獨步。月明寒，拈宜男，無一語。
大聖樂
作者：無名氏
朝代：宋

千朵奇峰，半軒微雨，曉來初過。漸燕子、引教雛飛，菡萏暗薰芳草，池面涼多。淺斟瓊卮浮綠蟻，展湘簟雙紋生細波。輕紈舉，動團圓素月，仙桂婆娑。臨風對月恣樂，便好把千金邀豔娥。幸太平無事，擊壤鼓腹，攜酒高歌。富貴安居，功名天賦，爭奈皆由時命呵。休眉鎖。問朱顏去了，還更來麼。
天下樂令·減字木蘭花
作者：無名氏
朝代：宋

壽星明久。壽曲高歌沉醉後。壽燭熒煌。手把金爐，燃一壽香。滿斟壽酒。我意殷勤來祝壽。問壽如何。壽比南山福更多。
失調名
作者：無名氏
朝代：宋

□□□□□金縷。探聽春來處。
失調名
作者：無名氏
朝代：宋

一寸柔腸，如絲千結，不奈愁如鐵。
失調名
作者：無名氏
朝代：宋

一番雨過，池塘十里芰荷香。
失調名
作者：無名氏
朝代：宋

休休得也□，雲深處、高臥斜陽。
失調名
作者：無名氏
朝代：宋

但入新年，願百事、皆如意。
失調名
作者：無名氏
朝代：宋

小窗幽幌，獨坐都無侶。
失調名
作者：無名氏
朝代：宋

十五年來，從事風流府。
失調名
作者：無名氏
朝代：宋

十年前事，渾似夢初驚。
失調名
作者：無名氏
朝代：宋

要解心頭愁悶，除非殢酒。
失調名
作者：無名氏
朝代：宋

角黍廳前，祭天神、妝成異果。
失調名
作者：無名氏
朝代：宋

說與教知。便是中朝一漢兒。
失調名
作者：無名氏
朝代：宋

輕暖輕寒，正是困人天氣。
失調名
作者：無名氏
朝代：宋

輕暖輕寒，正是賞花天氣。
失調名
作者：無名氏
朝代：宋

雙鳳釵頭，爭帶御書符。
失調名
作者：無名氏
朝代：宋

離情愁思，盡分付、眉頭眼底。
失調名
作者：無名氏
朝代：宋

鴛鴦鷗鷺，浴亂一池春碧。
失調名
作者：無名氏
朝代：宋

西風漸冷，園林萬木凋黃。
失調名
作者：無名氏
朝代：宋

花底傾杯，花影嬌隨人醉。
失調名
作者：無名氏
朝代：宋

插黃花、對尊前，且看茱萸好。
失調名
作者：無名氏
朝代：宋

明年此□，□知誰健，且盡黃花酒。
失調名
作者：無名氏
朝代：宋

春光慳澀，風顛雨惡，未放晴天氣。
失調名
作者：無名氏
朝代：宋

曉日樓頭殘雪盡。乍破臘、風傳春信。彩燕絲雞，珠幡玉勝，並歸釵鬢。
失調名
作者：無名氏
朝代：宋

月宮仙桂、被嫦娥試手，移來山谷。
失調名
作者：無名氏
朝代：宋

有個秀才姓汪。騎個驢兒過江。江又過不得，做盡萬千趨鏘。
失調名
作者：無名氏
朝代：宋

枉被梨花瘦損，又成春夢。
失調名
作者：無名氏
朝代：宋

枕冷衾寒，夜長無奈愁何。
失調名
作者：無名氏
朝代：宋

楊花飛絮。攪亂少年情緒。
失調名
作者：無名氏
朝代：宋

況今宵好景，金吾不禁，玉漏休催。
失調名
作者：無名氏
朝代：宋

才向蘭湯浴罷，嬌羞簪雲髻，正雅稱鴛鴦會。
失調名
作者：無名氏
朝代：宋

御符爭帶。斜插交枝艾。
失調名
作者：無名氏
朝代：宋

知他今夜，好好為誰梳洗。
失調名
作者：無名氏
朝代：宋

紅粉牆頭，綠楊樓外，聲聲喚起新愁恨。
失調名
作者：無名氏
朝代：宋

滿地榆錢，算來難買住春歸。
失調名
作者：無名氏
朝代：宋

燈火樓高，移下一天星斗。
失調名
作者：無名氏
朝代：宋

燈球兒小，鬧蛾兒顫。又何須頭面。
失調名
作者：無名氏
朝代：宋

獸炭共圍，通宵不寐，守盡殘更待春至。
失調名
作者：無名氏
朝代：宋

玉泉清潔，正好浮瓜沈李。
失調名
作者：無名氏
朝代：宋

喜則喜、得入手。愁則愁、不長久。忻則忻、我兩個斯守。怕則怕、人來破鬥。
失調名
作者：無名氏
朝代：宋

金鋪翠、蛾毛巧。是工夫不少。鬧蛾兒揀了蜂兒賣，賣雪柳、宮梅好。
失調名
作者：無名氏
朝代：宋

才向蘭湯浴罷，嬌羞困、殢人未忺梳掠。艾虎衫兒，輕襯素肌香薄。
失調名
作者：無名氏
朝代：宋

疊假山、得保義。幞頭上、帶著百般村氣。做模樣、偏得人憎，又識甚條例。今日伏惟安置。官誥又來索氣。不如更疊個盆山，賣八文十二。
失調名
作者：無名氏
朝代：宋

捏個牛兒體態。按年令，旋拖五彩。鼓樂相迎，紅裙捧擁，表一個、勝春節屆。
失調名
作者：無名氏
朝代：宋

帝裡元宵風光好，勝仙島蓬萊。玉動飛塵，車喝繡轂，月照樓臺。三官此夕歡諧。金蓮萬盞，撒向天街。訝鼓通宵，花燈竟起，五夜齊開。
失調名
作者：無名氏
朝代：宋

妙手庖人，搓得細如麻線。面兒白、心下黑，身長行短。驀地下來後，嚇出一身冷汗。這一場歡會，早危如累卵。便做羊肉燥子，勃推飣碗。終不似、引盤美滿。舞萬遍。無心看。愁聽絃管。收盤盞。寸腸暗斷。
失調名
作者：無名氏
朝代：宋

天上佳期。九衢燈月交輝。摩□孩兒，鬥巧爭奇。戴短簷珠子帽，披小縷金衣。嗔眉笑眼，百般地、斂手相宜。轉晴底、工夫不少，引得人愛後如痴。快輸錢，須要撲，不問歸遲。歸來猛醒，爭如我、活底孩兒。
失調名
作者：無名氏
朝代：宋

高文虎，稱伶俐。萬苦千辛，作個放生亭記。後頭沒一句說著朝廷，盡把師 歸美。這老子忒無廉恥。不知潤筆能幾。夏王說不是商王，只怕伏生是你。
失調名
作者：無名氏
朝代：宋

月到中秋偏瑩。乍團圓、早欺我孤影。穿簾共透幕，來尋趁。鉤起窗兒，裡面故把、燈兒撲燼。看盡古今歌詠。狀玉盤、又擬金餅。誰花言巧語、胡廝脛。我只道、爾是照人孤眠，惱殺人，舊都名業鏡。
奉禮歌
作者：無名氏
朝代：宋

蒼蒼天色是還非。視下應疑。亦若斯。統元氣，覆無私。四時寒暑推移。物蕃滋。造化有誰知。嚴大報，反本始，禮重祀神祈。律管灰吹。黃宮動，陽來複，景長時。車陳法駕，仗列黃麾。帝心祗。紫霄霽，霜華薄，星爛明垂。祥煙起，紛敷浮袞冕，六變笙鏞迭奏，一誠幣玉交持。宮漏聲遲。千官顯相多儀。百神嬉。風馬雲車，來止來綏。誕降純禧。受神策、萬年無極，歌頌昊天，成命周詩。
奉禮歌
作者：無名氏
朝代：宋

葭飛璇龠，孕初陽。雲絕清檯、薦景祥。風應律，日重光。歲功順，底金穰，壽而康。庭壺樂無疆。皇展報，新禮樂，觚陛詠賓鄉。珠幄熉黃。登瑞繅，陳俎豆，澹嘉觴。袞衣輝煥，寶佩琳琅。奠椒漿。慶陰陰，神來下，鳳翥龍驤。靈燕喜，錫符仍降嘏，鏞管琳琅。歡亮神之出，祓蘭堂。輦路天香。輕煙半襲旗常。祉滂洋。受釐宣室，返馭齋房。恩與風翔。華封祝、皇來有慶，八荒同壽，寶曆無疆。
奉禮歌
作者：無名氏
朝代：宋

吾皇端立太平基。奉祀肅雍、格神祈。撫御耦，降嘉種何辭。手覽洪縻。命太史視日，祗告前期。驗穹象，天田入望更光輝。掌禮陳儀。搜鉅典，迎春令，頒宣溫詔遍九圍。人盡熙熙。仰明時。儼垂衣。佳氣氤氳表龐禧。豐年屢，大田生異粟，含滋吐秀，九種傳圖，盡來丹闕，瑞應昌時。享運正當攝提。佇見詠京坻。躬稼穡，重耘耔。盛禮興行先百姓，崇本業，憂勤如禹稷，播在聲詩。
奉禮歌
作者：無名氏
朝代：宋

皇天眷命集珍符。上聖膺期起天衢。環紫極鴻樞。此時朝野歡娛。樂於於。似住華胥。和氣至，嘉生遂，豆實正芬敷。禮與誠俱。風飄灑，靈來下，喜怡愉。鬥隨車轉，月上壇觴。奉禋初。至誠孚。如山嶽、福委祥儲。車旋軌、雲間雙闕峙，百尺朱繩到地，兩行雉扇排虛。仙鶴銜書。珍袍上笏相趨。共歡呼。號令崇朝，遍滿寰區。陽動春噓。躬盛事，受多祉，千萬祀，天長久皇圖。
奉禮歌
作者：無名氏
朝代：宋

皇澤均普，群生遂。萬宇和祔，講天津、合祭聖宗神祖，八音鈞奏諧節。堂上薦鳴球，琴瑟擊。越布濩、霜空靜，月華凝、光景藹藹。紛紛曉霞披。和鈴作、鸞輿回。天人共睹，慶無疆、祚崇明祀。五輅駕、騰黃純駟。旗常扈蹕嚴環衛。公卿奉引，虛徐弛道，祲容 靡。蔥蔥郁郁，祥風瑞靄。發天光旖旎。錫羨豐融，漏泉該浹，上恩遐被。群心豫，頌聲作，皇德至，侔乾貺，浩浩霈。
奉禮歌
作者：無名氏
朝代：宋

六龍承馭。紫壇平、瑞藹蔥籠擁神都。肅環衛、嚴貔虎。雞人行漏傳呼。靈景霽、星斗臨帝居。曠天宇。微風來、翠幄繞相鳥。對越方初。笳鼓震，饒簫舉。陽律才動協氣舒。氛祲交祛。物昭蘇。撫瑤圖。柴類精誠，當契唐虞。思前古。泰平承多祐。包戈偃革，柔遠詠皇謨。稱文武。四表覆盂。端冕出、從路車。兵帥謹儲胥。唯奏凱、樂康臞。朝野歡娛。歌帝烈，揚盛節，園丘禮大洽，霈澤綿區。
如夢令
作者：無名氏
朝代：宋

鶯嘴啄花紅溜。燕尾點波綠皺。指冷玉笙寒，吹徹小梅春透。依舊。依舊。人與綠楊俱瘦。
如夢令
作者：無名氏
朝代：宋

韻似江梅標緻。美似江梅多麗。清似臘梅香，白似雪梅香膩，非是。非是。我道梅花似你。
如夢令
作者：無名氏
朝代：宋

今夜荼䕷風起。應是玉消瓊碎。淡蕩滿城春，惱破愁人春睡。須醉。須醉。莫待梅黃雨細。
如夢令
作者：無名氏
朝代：宋

試問春歸何處。紅入小桃花樹。同訪古章臺，把盞重聽金縷。休去。休去。應被好山留住。
婆羅門·婆羅門引
作者：無名氏
朝代：宋

江南地暖，數枝先得嶺頭春。分付似、翦玉裁冰。素質偏憐勻澹，羞殺壽陽人。算多情留意，偏在東君。暗香旋生。對澹月與黃昏。寂寞誰家院宇，斜掩重門。牆頭半開，卻望雕鞍無故人。斷腸處、容易飄零。
嬌木笪·木笪
作者：無名氏
朝代：宋

酒入愁腸，誰通道、都做淚珠兒滴。又怎知道恁他憶。再相逢、瘦了才信得。
定風波慢
作者：無名氏
朝代：宋

漏新春、訊息前村，數枝楚梅輕綻。□雪豔精神，冰膚淡佇，姑射依稀見。冷香凝，金蕊淺。青女饒伊妒無限。堪羨。似壽陽妝閣，初勻粉面。纖條綠染。異群葩、不似和風扇。向深冬、免使遊蜂舞蝶，撩撥春心亂。水亭邊，山驛畔。立馬行人暗腸斷。吟戀。又忍隨羌管，飄零千片。
寶鼎現
作者：無名氏
朝代：宋

東君著意，化工恩被，灼灼妖豔。嫋嫩梢輕蓓，縈風惹露，偏早香英綻。似向人、故矜誇標緻，倚闌全如顧盼。尚困怯餘寒，柔情弱態，天真無限。斷橋壓柳時非淺。先百花、風光獨佔。當送臘初歸，迎春欲至，芳姿偏婉孌。料碎翦就，繒紈輝麗，更把胭脂重染。自賦得、一般容冶，宛勝神仙妝臉。折送小閣幽窗，酷愛處、令親幾硯。盡孜孜觀賞，不枉人稱妙選。待密付、如膏雨澤。金玉仍妝點。任擾擾、百卉千花掩跡，一時羞見。
尉遲杯
作者：無名氏
朝代：宋

歲雲暮。嘆光陰苒苒能幾許。江梅尚怯餘寒，長安信音猶阻。春風無據。憑闌久，欲去還凝佇。憶溪邊月下徘徊，暗香疏影庭戶。朝來凍解霜消，南枝上，香英數點微露。把酒看花，無言有淚，還是那時情緒。花依舊、晨妝何處。謾贏得、花前愁千縷。盡高樓、畫角頻吹，任教紛紛飛絮。
導引
作者：無名氏
朝代：宋

炎精鑿乾，正統膺瑤歷。萬宇歸神德。以聖繼聖三後，光宣告、揚典則。天清日潤瑩玉澤。華殿輝金碧。宸心思孝仙馭，三靈休、綏萬億。
導引
作者：無名氏
朝代：宋

清都未曉，萬乘並駕，煌煌擁天行。祥風散瑞靄，華蓋聳，旗常建，耀層城。四列兵衛，爟火映、金支翠旌。眾樂警、作充宮庭。皦繹成。紺幄掀，袞冕明。妥帖壇陛霄升。振珩璜、神格至誠。雲車下冥冥。儲祥降嘏莫可名。御端闕、肸號敷榮。澤翔施溥，茂祉均被含生。
小品
作者：無名氏
朝代：宋

戴花殢酒，酒泛金樽，花枝滿帽。笑歌醉拍手，戴花殢酒。
小木蘭花·木蘭花
作者：無名氏
朝代：宋

日逢三九。相對梅花傾壽酒。次第回春。甲子從頭又一新。敬翻一曲。付與歌兒勤為祝。為問仙翁。今歲蟠桃幾度紅。
念奴嬌
作者：無名氏
朝代：宋

一點芳姿，通道是、不比人間凡木。
念奴嬌
作者：無名氏
朝代：宋

乘興折取一枝，滿身蘭麝。
念奴嬌
作者：無名氏
朝代：宋

雨肥紅綻，把芳心輕吐，香噴清絕。日暮天寒，獨自倚修竹，冰清玉潔。待得春來，百花若見，掩面應羞殺。當風抵雨，犯寒則怕吹霎。瀟瀟愛出牆東，途中遙望，已慰人心渴。鬥壓闌干，人面共花面，難分優劣。嚼蕊尋香，凌波微步，雪沁吳綾襪。玉纖折了，殢人須要斜插。
念奴嬌
作者：無名氏
朝代：宋

凍雲閣雨，漸長空迤邐，嚴凝天氣。愁雀無聲深院靜。
念奴嬌
作者：無名氏
朝代：宋

曉來雨過，見三點兩點，催花開卻。滿目園林如錦繡，低亞闌干西角。魏紫風流，姚黃妖豔，桃李皆粗俗。金刀翦下，燕鴛窺妒驚愕。雅稱似玉人人，淡妝才罷，粉襯胭脂薄。蟬翼輕籠雲鬢巧，斜插一枝紅萼。睡足楊妃，醉沉西子，嬌困鉛華落。多情風蝶，晚來猶更隨著。
念奴嬌
作者：無名氏
朝代：宋

先秋四日，正祥開弧矢，生申佳節。天上彩麟曾入夢，鍾作人間英傑。襲慶盤坡，流芳星渚，家世綿簪紱。昨宵凝眺，老人星現天闕。鼎創庭館連雲，宴仙停棹，咫尺塵凡隔。好把蟠桃庭外種，坐看花開花結。秀長孫枝，輝聯子舍，蟾桂行攀折。它年稱壽，滿堂朱紫羅列。
念奴嬌
作者：無名氏
朝代：宋

垂弧紀節，正堯天日永，蓂飛雙綠。嶽瀆鍾靈來瑞世，孕出精神冰玉。九曲溪山，一船煙雨，物外誰拘束。釣頭香餌，只愁牽動周卜。好是紅藕池邊，雙房毓秀，瑞靄浮崑軸。記得君家流慶遠，幾見祥開陸續。來歲花時，西湖十里，葉映恩袍綠。竹林小阮，不妨傍借餘馥。
念奴嬌
作者：無名氏
朝代：宋

池塘風暖，算流觴盛集，恰遲旬日。曉聽兒童傳好語，瑞氣華堂充溢。天產英雄，封侯骨相，才氣千人敵。暫游塵世，妙名已上仙籍。爭羨金紫盈門，靈椿正茂，榮慶誰能及。會展龍韜並豹略，重把山河開闢。鼻祖汾陽，佐唐勳業，管取今猶昔。旬垂彝鼎，壽齡更比箕翼。
念奴嬌
作者：無名氏
朝代：宋

歲華漸杪，又還是春也，難禁愁寂。欲探疏梅，獨自個、尋訪山村水驛。路轉溪斜，竹低牆短，應是瑤姬宅。玉蕤不動，月輪寒浸國色。回首故國風光，只因清好，重作江南客。堪笑廣平，爭解我、羈旅芳心脈脈。不借鉛華，枝頭雪霽，愈見香肌白。高樓且住，恁渠一弄羌笛。
念奴嬌
作者：無名氏
朝代：宋

沁園秋早。對亭臺冷落，荒涼池沼。西帝晨遊無異勝，都把仙花開了。金粟玲瓏，鵝黃嬌嫩，不管霜風悄。清香入夢，夢魂惟怕天曉。乘興折取一枝，滿身蘭麝，不減蟾宮好。贈與佳人，因笑道、休學姮娥空老。待約明朝，金英滿地，莫遣兒童掃。相將花上，醉眠尤勝芳草。
念奴嬌
作者：無名氏
朝代：宋

天工謬巧，恁平地、推出崚嶒巖壁。虎躍龍驤飛鳳翥，疑道補天餘石。洞壑穿雲，來今往古，知是誰開闢。千年蘭若，林巒隱映金碧。我興邱壑尤長，朅來此境，慣躡登山屐。適意人生隨處好，何必峴南陽嶧。謝傅東山，裴公綠野，俯仰俱陳跡。何如輕舉，廓寥雲外橫笛。
念奴嬌
作者：無名氏
朝代：宋

素娥不老，才勝賞中秋、無邊月色。又報仙翁來桂苑，連慶生申佳節。玉宇無塵，金莖有露，對景成三絕。重陽近也，黃花香入瑤席。盡說湖海元龍，裕民堂上，幾度吟梅雪。滿眼陰陰甘棠樹，消得壽同南極。八桂難留，九芝促覲，早露真訊息。星辰聽履，好看明歲今日。
念奴嬌
作者：無名氏
朝代：宋

綠雲霽雨，倚晴空千尺，長江澄縠。十里薰低、繡幕四葉，其餘華屋。怪得清都，奔雲擁鶴，環佩聲相續。朝來無是，有人初降仙籙。且與小試民曹，梅花嶺外，雪片三冬足。眼底承家人物在，楚楚珪璋蘭玉。霧閣雲窗，翠眉紅頰，解唱長生曲。壺中難老，定應兩鬢長綠。
念奴嬌
作者：無名氏
朝代：宋

蘭枯蕙死，向竹齋深處，誰傳訊息。霜雪叢中渾似個，縹緲吳人標格。絳萼微深，瓊苞不露，自與塵凡隔。黃昏遙見，一枝煙淡籠白。曾記霧閣雲窗，輕飛香篆，佳句應難得。道韞能文，終未勝、瀟灑風流姿質。待到春來，滿城桃李，相併無顏色。殷勤祝付，畫樓休品長笛。
念奴嬌
作者：無名氏
朝代：宋

今年秋早，似常年、人世光陰如電。君看老仙風度別，綠髮芳瞳長健。細數平生，三千功行，一一修持遍。通明殿上，鈞天張樂高燕。應似六一先生，神清之洞，萬仞蒼苔蘚。少待中原開霽了，一片閒雲舒捲。奼女煉成，嬰兒養就，坐閱蓬萊淺。青霄笙鶴，也應回顧雞犬。
怨王孫·憶王孫
作者：無名氏
朝代：宋

夢斷漏悄。愁濃酒惱。寶枕生寒，翠屏向曉。門外誰掃殘紅。夜來風。玉簫聲斷人何處。春又去。忍把歸期負。此情此恨此際，擬託行雲。問東君。
惜奴嬌
作者：無名氏
朝代：宋

盛日凝理。羽巢可窺。閬苑金關啟扉。燼連宵、寧防避。暗塵隨馬，明月逐人無際。調戲。相歌穠李末闌已。
惜奴嬌
作者：無名氏
朝代：宋

樓起霄宮裡。五福中天紛絳瑞。弦管齊諧，清宛振逸天外。萬舞低迴紛繞，羅紈搖曳。頃刻轉輪歸去，念感激天意。幸列熙臺，洞天遙遙望聖梓。五夕華胥，魚鑰並開十二。聖景難逢無比。人間動且經歲。娩婉躊躇，再拜五雲迤邐。
惜奴嬌
作者：無名氏
朝代：宋

漸灼蘭膏，覆滿青煙罩地。簇宮花、撋蕩紛委。萬姓瞻仰，苒苒雲龍香細。共稽首，同樂與，眾方紀。
惜奴嬌
作者：無名氏
朝代：宋

騁輪縱勒，翠羽花鈿比織。並雅同陪，共越九衢遍，盡遨逸。料峭雲容，香惹風、縈懷袂。遍寓目，幾處瑤席繡帟。
惜奴嬌
作者：無名氏
朝代：宋

景雲披靡。露浥輕寒若水。盡是遊人美。陌塵潤、寶沉遞。笑指揚鞭，多少高門勝會。況是。只有今夕誓無寐。
惜奴嬌
作者：無名氏
朝代：宋

春早皇都冰泮。宮沼東風布輕暖。梅粉飄香，柳帶弄色，瑞靄祥煙凝淺。正值元宵，行樂同民總無閒。肆情懷，何惜相邀，是處裡容款。
惜奴嬌
作者：無名氏
朝代：宋

莫如勝慨，景壓天街際。彩鰲舉、百仞聳倚。鳳舞龍驤，滿目紅光寶翠。動霽色，餘霞映，散成綺。
惜奴嬌
作者：無名氏
朝代：宋

誇帝裡。萬靈鹹集，永衛紫陌青樓，富臻既庶矣。四海昇平，文武功勳蓋世。賴聖主，興賢佐，恁致理。氣緒凝和，會景新、訪雅緻。列群公錫宴在邇。上元循典，勝古高超榮異。望絳霄、龍香飄飄旖旎。
惜奴嬌
作者：無名氏
朝代：宋

無算。仗委東君遍。有風光、佔五陵閒散。從把千金，五夜繼賞，並徹春宵遊玩。借問花燈，金瑣瓊瑰果曾罕。洞天裡，一掠蓬瀛，第恐今宵短。
愁倚欄·春光好
作者：無名氏
朝代：宋

冰肌玉骨精神。不風塵。昨夜窗前都折盡，忽疑君。清淚拂拂沾巾。誰相念、折贈芳春。羌管休吹別塞曲，有人聽。
愁倚闌令·春光好
作者：無名氏
朝代：宋

東風惡，宿雲凝。忒無情。合造梨花深院雨，斷腸聲。枕上春夢初醒。紅窗外、何處啼鶯。已辦春遊雙畫舫，幾時晴。
愛月夜眠遲慢
作者：無名氏
朝代：宋

禁鼓初敲，覺六街夜悄，車馬人稀。暮天澄淡，雲收霧卷，亭亭皎月如珪。冰輪碾出遙空，無私照臨千里。最堪憐、有情風，送得丹桂香微。唯願素魄長圓，把流霞對飲，滿泛觥卮。醉憑欄處、賞玩不忍，辜卻好景良時。清歌妙舞連宵，踟躕懶入羅幃。任佳人、盡嗔我，愛月每夜眠遲。
慶千秋
作者：無名氏
朝代：宋

點檢堯蓂，自元宵過了，兩莢初飛。蔥蔥郁郁佳氣，喜溢庭闈。惟知降、月裡姮娥，欣對良時。但見婺星騰瑞彩，年年輝映南箕。好是庭階蘭玉，伴一枝丹桂，戲舞萊衣。椒觴迭將捧獻，歌曲吟詩。如王母、款對群仙，同宴瑤池。萱草茂長春不老，百千祝壽無期。
慶春澤
作者：無名氏
朝代：宋

曉風嚴，正蕭然兔園，薄霧微罩。梅漸弄白，聳危苞、勻勝胭脂，半點瓊瑰小。望江南、資訊何杳。縱壽陽妍姿，學就新妝，暗香須少。幽豔滿寒梢，更遊蜂舞蝶，渾無飛繞。天賦品格，借東皇施巧。孤根佔得春前俊，笑雪霜、謾欺容貌。況此花高強，終待和羹，肯饒芳草。
慶清朝
作者：無名氏
朝代：宋

節過重三，日逢四六，真賢應昴初生。元來鼻祖，降瑞應長庚。今喜重逢舊事，固宜依舊復青氈。果然是、雙鵰一箭，雁塔書名。大器也須小試，鸞鳳暫棲，荊棘若為榮。從容鉅竹雙松，足暢吟情。行種河陽桃李，即飛詔、入廁朝紳。從茲看、箕星上應，南極長明。
慶清朝
作者：無名氏
朝代：宋

銀漏花殘，紅消燭淚。九重魚鑰歡聲沸。奏萬乘、祥曦門外。蓋聖君、恭謝靈休，謹訪景明嘉禮。天意好，祥風瑞月，時正當、小春天氣。禁街十里香中，御輦萬紅影裡。千官花底，控繡勒、寶鞭搖曳。看萬年，永慶吾皇，拈指又瞻三載。
慶清朝
作者：無名氏
朝代：宋

點檢堯階，階蓂生六葉，春深桃杏花開。長庚入夢，重新產謫仙才。事業十年燈火，文章筆下若掀雷。果然是，兩字功名，唾手拿來。又況當年強仕，得志青雲路，足慰高懷。紫泥鳳詔，行須非次招徠。金馬玉堂風月，從容九棘面三槐。從今看，會唐九老，它日雲臺。
慶清朝
作者：無名氏
朝代：宋

朏月生西，杓星建未，畫堂晝景偏長。天生英傑，獨向此炎光。超卓凡塵表物，精神秋水自清涼。真奇特，清溝挺秀，敵國傳芳。好是少年折桂，唾手功名就，騰踏飛黃。君王眷厚，皇華繡斧還鄉。士貴姜謨盛事，未容專美獨誇唐。稱觴處，頌閩境、斑戲公堂。
慶清朝
作者：無名氏
朝代：宋

北陸嚴凝，東郊料峭，化工爭付歸期。前村夜來雪裡，先見纖枝。想像靚妝淡佇，釵頭翡翠繭蛾兒。冰壺瑩，坐間靜對，姑射仙姿。瀟灑處，非豔冶最奇。是名賦、處士新詩。尊前坐曲，忍聽羌管頻吹。試問佔先眾卉，微笑不奈苦寒欺。何須問，定應未羨，桃李芳菲。
慶金枝
作者：無名氏
朝代：宋

新春入舊年，綻梅萼、一枝先。隴頭人待信音傳。算楚岸、未香殘。小枕風雪憑欄干。下簾幕、護輕寒。年華永佔入芳筵。付尊前、漸成歡。
慶靈椿·攤破南鄉子
作者：無名氏
朝代：宋

瑞溪庭，滿閨秋色好，簾幕低垂。一床簪笏人間盛，沉檀影裡，笙歌沸處，齊捧瑤卮。習禮復明詩。胡氏清畏人知。壽堂已慶靈椿老，年年歲歲，重添嫩葉，頻長繁枝。
憶人人·鵲橋仙
作者：無名氏
朝代：宋

密傳春信。微妝曉景，淡佇香苞欲綻。臨風雖未吐芳心，奈暗露、盈盈粉面。何人月下，一聲長笛，即是飛英凌亂。憑闌無惜賞芳姿，更莫待、傾筐已滿。
憶人人·鵲橋仙
作者：無名氏
朝代：宋

前村深雪，難尋幽豔，無奈清香漏綻。煙梢霜萼出牆時，似暗妒、壽陽妝面。幽香浮動，無緣攀賞，但只心勞魂亂。不辭他日醉瓊姿，又只恐、陰成子滿。
憶吹簫慢·鳳凰臺上憶吹簫
作者：無名氏
朝代：宋

血灑霜羅，淚薄豔錦，伊方教我成行。漸望斷、斜橋暮柳，曲水歸雲。月暗風高露冷，獨自才抵孤城。江南遠，今夜就中，愁損行人。愁人。舊香遺粉，空淡淡餘暖，隱隱殘痕。到這裡、思量是我，忒□無情。水更無情侶我，催畫航、一日三程。休煩惱，相見定約新春。
憶秦娥
作者：無名氏
朝代：宋

花蹊側。秦樓夜訪金釵客。金釵客。江梅風韻，野棠顏色。尊前醉倒君休惜。不成去後空相憶。空相憶。山長水遠，幾時來得。
憶秦娥
作者：無名氏
朝代：宋

秋寂寂。碧紗窗外人橫笛。人橫笛。天津橋上，舊曾聽得。宮妝玉指無人識。龍吟水底聲初息。聲初息。月明江上，數峰凝碧。
憶秦娥
作者：無名氏
朝代：宋

香馥馥。樽前有個人如玉。人如玉。翠翹金鳳，內家妝束。嬌羞愛把眉兒蹙。逢人只唱相思曲。相思曲。一聲聲是，怨紅愁綠。
憶秦娥
作者：無名氏
朝代：宋

瑤臺月。寒光零亂蒙香雪。蒙香雪。橫枝疏影，動人清徹。分明姑射神仙骨。冰姿雪裡難埋沒。難埋沒。百花頭上，為春先發。
憶秦娥
作者：無名氏
朝代：宋

煙漠漠。水天搖盪蓬萊閣。蓬萊閣，朱甍碧瓦，半浸寥廓。三山謾有長生藥。茫茫雲海風濤惡。風濤惡。仙槎不見，暮沙潮落。
憶秦娥
作者：無名氏
朝代：宋

嬌滴滴。雙眉斂破春山色。春山色。為君含笑，為君愁蹙。多情別後無訊息。此時更有誰知得。誰知得。夜深無寐，度江橫笛。
憶秦娥
作者：無名氏
朝代：宋

暮雲碧。佳人不見愁如織。愁如織。兩行徵雁，數聲羌笛。錦書難寄西飛翼。無言只是空相憶。空相憶。紗窗人夢，夢雙人只。
應天長
作者：無名氏
朝代：宋

萱堂積慶，桂苑流芳，於門瑞藹佳氣。正屬仲秋彌月，稱觴對此際。西王母、來人世。擁佩從、盡皆珠翠。彩庭下，爭看藍袍，襯斑斕戲。富貴有誰同，四德躬全，五福由來備。況善斷機遷教，軻親實無異。看看仕無淹滯。即召入、佐君經濟。願延壽，鸞軸金花，年年加賜。
折紅梅
作者：無名氏
朝代：宋

倚花闌清曉，裴回探得，南枝初綻。通春意、漏巧鬥奇，東君首先回暖。盈盈素面。剛強點、胭脂深淺。是他自有，標格清香，恣千種妖饒，萬般閒雅。移時細看。算濃雪嚴霜，怎生拘管。也擬是、小桃未蕊，依約杏添清伴。笛聲休怨。怕恐使、群芳零亂。待須把酒，守著花枝，願期與花枝，久長相見。
折紅梅
作者：無名氏
朝代：宋

隴上殘雪，曲水流斷，淑氣潛通。群花冷未吐，夜來梅萼，數枝繁紅。光奪化工。發豔色、不染東風。信憑曉風，難壓精神，佔青春未上，別是標容。天香漸杳，似蓬闕玉妃，酒困嬌慵。只愁恐、上陽愛惜，和種移向瑤宮。西歸驛使，折贈處、庾嶺溪東。又須寄與，多感多情，道此花開早，未識遊蜂。
折紅梅
作者：無名氏
朝代：宋

睹南翔徵雁，疏林敗葉，凋霜零亂。獨紅梅、自守歲寒，天教最後開綻。盈盈水畔。疏影蘸、橫斜清淺。化工似把，深色胭脂，怪姑射冰姿，剩與紅間。誰人寵眷。待金鎖不開，憑闌先看。曾飛落、壽陽粉額，妝成漢宮傳遍。江南風暖。春信喜、一枝清遠。對酒便好，折取奇苞，拈清香重嗅，舉杯重勸。
折紅梅
作者：無名氏
朝代：宋

憶笙歌筵上，匆匆見了，□□相別。紅爐暖、畫簾繡閣，曾共鬢邊斜插。南枝向暖，北檻裡、春風猶怯。也應別後，不減芳菲，念咫尺闌干，甚時重摺。清風間發，如天與濃香，粉勻檀頰。紗窗影、故人凝處，冷落暮天殘雪。一軒明月。悵望花爭清切。便教盡放，都不思量，也須有，驀然上心時節。
拋球樂折花令·拋球樂
作者：無名氏
朝代：宋

翠幕華筵，相將正是多歡宴。舉舞袖、迴旋遍。羅綺簇宮商，共歌清羨。當瓊漿泛泛滿金尊，莫惜沉醉，莫惜沉醉，永日長遊衍。願樂嘉賓，嘉賓式燕。
拋球樂水龍吟令·拋球樂
作者：無名氏
朝代：宋

洞天景色常春，嫩紅淺白開輕萼。瓊筵鎮起，金爐煙重，香凝錦幄。窈窕神仙，妙呈歌舞，攀花相約。彩雲月轉，朱絲網徐在，語笑拋球樂。繡袂風翻鳳舉，轉星眸、柳腰柔弱。頭籌得勝，歡聲近地，光容約。滿座佳賓，喜聽仙樂，交傳觥爵。龍吟欲罷，彩雲搖曳，相將歸去寥廓。
掃地舞
作者：無名氏
朝代：宋

酥點萼。玉碾萼。點時碾時香雪薄。才折得。春方弱。半掩朱扉，垂繡幕。怕吹落。拈一餉。嗅一餉。拈時嗅時宿酒忘。春爭上。不忍放。待對菱花，斜插向。寶釵上。
採蓮令
作者：無名氏
朝代：宋

重陽淚眼，又早是、苦離腸。
搗練子
作者：無名氏
朝代：宋

欺萬木，怯寒時。倚闌初認月宮姬。拭新妝，披素衣。孤標韻，暗香奇。冰容玉豔綴瓊枝。借陽和，天付伊。
搗練子
作者：無名氏
朝代：宋

林下路，水邊亭。涼吹水面散餘酲。小藤床、隨意橫。暗記得、舊時經。翠荷鬧雨做秋聲。恁時節、不怕聽。
撥棹子
作者：無名氏
朝代：宋

煙姿媚，冰容薄。芳蕖嫩、隱映新萍池閣。擷英人去後，清香微綻，透真珠簾幕。似無語含情垂彩佩，戲芳陰，漸許纖鮮相托。西風直須愛惜，看看濃豔，伴秋光零落。
撲蝴蝶
作者：無名氏
朝代：宋

煙條雨葉，綠遍江南岸。思歸倦客，尋芳來較晚。岫邊紅日初斜，陌上飛花正滿。淒涼數聲羌管。怨春短。玉人應在，明月樓中畫眉懶。蠻箋錦字，多時魚雁斷。恨隨去水東流，事與行雲共遠。羅衾舊香猶暖。
擊梧桐
作者：無名氏
朝代：宋

雪葉紅凋，煙林翠減，獨有寒梅難並。瑞雪香肌，碎玉奇姿，迥得佳人風韻。清標暗折芳心，又是輕洩，江南春信。最好山前水畔，幽閒自有，橫斜疏影。盡日憑闌，尋思無語，可惜飄瓊飛粉。但悵望、王孫未賞，空使清香成陣。怎得移根帝苑，開時不許眾芳近。免教向、深巖暗谷，結成千萬恨。
擷芳詞
作者：無名氏
朝代：宋

風搖盪，雨濛茸。翠條柔弱花頭重。春衫窄。香肌溼。記得年時，共伊曾摘。都如夢。何曾共。可憐孤似釵頭鳳。關山隔。晚雲碧。燕兒來也，又無訊息。
晝錦堂
作者：無名氏
朝代：宋

雨洗桃花，風飄柳絮，日日飛滿雕簷。懊惱一春幽恨，盡屬眉尖。愁聞雙飛新燕語，更堪孤枕宿酲忺。雲鬟亂，獨步畫堂，輕風暗觸珠簾。多厭。晴晝永，瓊戶悄，香銷金獸慵添。自與蕭娘別後，事事俱嫌。短歌新曲無心理，鳳簫龍管不曾拈。空惆悵，長是每年三月，病酒懨懨。
最高樓
作者：無名氏
朝代：宋

中和節過，拈指又經旬。逢盛旦，誕生申。當年昴宿呈佳瑞，今朝南極見箕星。壽而昌，年未老，綠袍新。寶鴨沉煙堂上嫋，珠翠捧、椒觴滿斟。來慶賀，盡佳賓。彩戲斒斕多桂子，更看蘭玉列階庭。桓壯椿，祝遐算，八千春。
最高樓
作者：無名氏
朝代：宋

梅花好，千萬君須愛。比杏兼桃猶百倍。分明學得嫦娥樣，不施朱粉天然態。蟾宮裡，銀河畔，風霜耐。嶺上故人千里外。寄去一枝君要會。表江南信相思□。清香素豔應難對。滿頭宜向尊前戴。歲寒心，春訊息，年年在。
最高樓
作者：無名氏
朝代：宋

司春有序，排次到荼䕷。遠預報，在庭知。蕊珠宮裡晨妝罷，披香殿下曉班齊。探花正、驅使問，菊花期。元不遜、梅花浮月影，也知妒、梨花帶雨枝。偏恨柳、綠條垂。與其向晚包團絮，不如對酒折芳蕤。謝東君，收拾在，牡丹時。
月華清慢·月華清
作者：無名氏
朝代：宋

雨洗天開，風將雲去，極目都無纖翳。當遇中秋夜，靜月華如水。素光晃、金屋樓臺，清氣徹、玉壺天地。此際。比無常三五，嬋娟特異。因念玉人千里。待盡把愁腸，分付沉醉。只恐難當漏盡，又還經歲。最堪恨、獨守書幃，空對景、不成歡意。除是。問姮娥覓取，一枝仙桂。
望遠行
作者：無名氏
朝代：宋

青錢流地，更積滿籝金玉。斡運營謀，無過是、老郎慣熟。利收萬倍，歸來喜色津津，家道從茲，十分富足。好慶生辰，正屬蕤賓月半餘。六飛蓂莢庭除。舉盞祝壽，何如子孫，榮貴須臾。長是賴你，作個陸地仙客，行樂蓬壺。
望遠行
作者：無名氏
朝代：宋

重陰未解，又早是、年時梅花爭綻。暗香浮動，疏影橫斜，月淡水清亭院。好是前村，雪裡一枝開處，昨夜東風布暖。動行人、多少離愁腸斷。凝戀。天賦自然雅態，似壽陽、初勻粉面。故人折贈，欣逢驛使，只恐隴頭春晚。寄與高樓，休學龍吟三弄，留取瓊花爛熳。正有人、同倚闌干爭看。
木蘭花·玉樓春
作者：無名氏
朝代：宋

北湖雲錦。鋪遍琉璃三萬頃。風月詩仙。趁得花時出洞天。紅菱碧藕。滿勸一杯千歲壽。來歲看花。新築蘇堤路上沙。
木蘭花·玉樓春
作者：無名氏
朝代：宋

小春良月。堯砌蓂開三數葉。瑞啟三躔。此夕人間誕女仙。壽期百歲。今日歡娛初慶晬。喜事重重。亦有嘉祥應夢熊。
木蘭花·玉樓春
作者：無名氏
朝代：宋

花間棠棣。匹似人間兄與弟。一種花枝。底事當年卻盛衰。中臧蜾蠃。忽遇暝蛉真類我。換葉移根。要與相輝映一門。
木蘭花·玉樓春
作者：無名氏
朝代：宋

蓂開五葉。正是瑤池逢誕節。昨夜觀星。南極邊頭婺女明。家鄰九曲。壽比群仙何待祝。滿勸金鍾。但問蟠桃幾度紅。
木蘭花·玉樓春
作者：無名氏
朝代：宋

曉煙生綠樹，聽葉底、數聲鶯。正節屆清明，蓂開七莢，夢葉長庚。橋門舊時冠帶，念短檠、讀盡夜深燈。文價乾坤推重，世紏父子同登。瑩然玉雪做精神。野鶴見長身。算婉畫崇臺，活人多少，自合長生。荊襄暫煩佐幕，聽秋風鼓角夜連營。喚起隆中豪傑，共圖蓋世功名。
木蘭花慢
作者：無名氏
朝代：宋

飽經霜古樹，怕春寒、趁臘引青枝。逗一點陽和，隔年資訊，遠報佳期。悽葩未容易吐，但凝酥半面點胭脂。山路相逢駐馬，暗香微染征衣。風前嫋嫋含情，雖不語、引長思。似怨感芳姿，山高水遠，折贈何遲。分明為傳驛使，寄一枝春色寫新詞。寄語市橋官柳，此先佔了芳菲。
木蘭花慢
作者：無名氏
朝代：宋

臘前冬至後，報春意、動南坡。見葭管浮灰，梅英綴玉，漏洩陽和。階蓂呈瑞五葉，祥開崧嶽聳嵯峨。笑擁兩行珠翠，歡騰一曲笙歌。試將銅狄細摩挲。問壽富如何。道壽等岡陵，富連阡陌，福祿多多。德門最堪羨處，有喬松丹桂映婆娑。管取脫身簿領，即登奕世儒科。
木蘭花慢
作者：無名氏
朝代：宋

望陽生漸布，見梅萼、暖初回。向雪裡、一枝才苞，素豔已佔春臺。煙籠半含粉面，透清香、暗觸滿襟懷。可惜前村望斷，魏林庾嶺栽培。皚皚。嫩蕊清光，凝笑也恁風猥。但折取行人，途中對酒，不用尊罍。芬芳正當歲暮，謾休誇桃李苦相催。早報明年律應，又還依舊先開。
杜韋娘
作者：無名氏
朝代：宋

華堂深院，霜籠月採生寒暈。度翠幄、風觸梅香噴。漸歲晚、春光將近。惹離恨萬種，多情易感，歡難聚少愁成陣。擁紅爐，鳳枕慵敧，銀燈挑盡。當此際，爭忍前期後約，度歲無憑準。對好景、空積相思恨。但自覺、懨懨方寸。擬蠻箋象管，丹青好手，寫出寄與伊教信。盡千工萬巧，唯有心期難問。
東風第一枝
作者：無名氏
朝代：宋

臘雪猶凝，東風遞暖，江南梅早先拆。一枝經曉芬芳，幾處漏春資訊。孤根寒豔，料化工、別施恩力。迥不與、桃李爭妍，自稱壽陽妝飾。雪爛熳、怨蝶未知，嗟燕孤、畫樓綺陌。暗香空寫銀箋，素豔謾傳妙筆。王孫輕顧，便好與、移栽京國。更免逐、羌管凋零，冷落暮山寒驛。
東風第一枝
作者：無名氏
朝代：宋

溪側風回，前村霧散，寒梅一枝初綻。雪豔凝酥，冰肌瑩玉，嫩條細軟。歌臺舞榭，似萬斛、珠璣飄散。異眾芳，獨佔東風，第一點裝瓊苑。青萼點、絳唇疏影，瀟灑噴、紫檀龍麝。也知青女嬌羞，壽陽懶勻粉面。江梅臘盡，武陵人、應知春晚。最苦是，皎月臨風，畫樓一聲羌管。
枕屏兒
作者：無名氏
朝代：宋

江國春來，留得素英肯住。月籠香，風弄粉，詩人盡許。酥蕊嫩，檀心小，不禁風雨。須東君、與他做主。繁杏夭桃，顏色淺深難駐。奈芳容，全不稱，冰姿伴侶。水亭邊，山驛畔，一枝風措。十分似、那人淡佇。
桃源憶故人
作者：無名氏
朝代：宋

寒苞初吐黃金瑩。色染薔薇猶嫩。枝上紫檀香噴。灑落饒風韻。南枝一種同春信。何事不忺朱粉。自稱霓裳孤冷。怨感宮腰恨。
桃源憶故人
作者：無名氏
朝代：宋

園林萬木凋零盡。惟是寒梅香噴。不許雪霜欺損。迥有天然性。南枝漸吐紅苞嫩。冠絕夭桃繁杏。不記故人音信。對景成離恨。
桃源憶故人
作者：無名氏
朝代：宋

江天雪意雲飛重。卻倚闌干初凍。回傍小樓獨擁。盡日無人共。牆梅未落春先縱。欲寄一枝誰送。月夜暗香浮動。似作離人夢。
桃源憶故人
作者：無名氏
朝代：宋

庭槐沐雨翻新翠。疊雪香羅初試。鈴響彩旗天墜。忽報徐卿二。簾幃坐客歡聲沸。脫紫須煩半臂。借問月娥知未。速長蟾宮桂。
桃源憶故人
作者：無名氏
朝代：宋

南枝向暖清香噴。誰付騷人詞詠。一種隴頭春信。不借胭脂暈。梢頭誰把輕黃搵。渾似不忺施粉。疑是壽陽孤冷。染得相思病。
步虛子令
作者：無名氏
朝代：宋

碧煙籠曉海波閒。江上數峰寒。佩環聲裡，異香飄落人間。弭絳節、五雲端。宛然共指嘉禾瑞，開一笑、破朱顏。九重嶢闕，望中三祝高天。萬萬載、對南山。
水晶簾·南歌子
作者：無名氏
朝代：宋

誰道秋期遠，正旬浹、雙星相見。雨足西簾，正玉井蓮開，壽筵初展。麈尾呼風袢暑淨，那更著、綸巾羽扇。殢清歌，不記杯行，任深任淺。湖邊小池苑。漸苔痕竹色，青青如染。辨橘中荷屋，晚芳自佔。蝸角虛名身外事，付骰子、紛紛戲選。喜時平、公道開明，話頭正轉。
水調歌頭
作者：無名氏
朝代：宋

竹邊風細，月色淡陰陰。
水調歌頭
作者：無名氏
朝代：宋

今日雪飛六出，明夜月圓三五，梅臘正傳芳。恰值生申節，共獻椒觴。
水龍吟
作者：無名氏
朝代：宋

邦人前世條緣，福星遇得長庚李。光芒初照，一聲霹靂，重開天地。試問年來，民間安枕，伊誰之賜。有青天白日，和風甘雨，公如父、氏如子。今度虎牌重到，感皇恩、歡聲千里。袞歸未晚，紗籠人物，御屏名字。碧嶂長春，清江不盡，棠陰堪憩。願年年把酒，慶公初度，祝公千歲。
水龍吟
作者：無名氏
朝代：宋

昔人風調誰高，二疏盛日還鄉里。公卿祖道，百城圖畫，爭傳佳事。聞自垂車日，都門外、送車凡幾。今世無工畫，署之勿道，焜煌處、燭青史。佳甚東陽山水。是昔時、釣遊某地。風流脫似，洛中耆老，一人而已。好為霞觴釂，正庭階、綵衣榮侍。便明朝有詔，啟門解說，值先生醉。
永遇樂
作者：無名氏
朝代：宋

學道修心，存神煉性，直要輕舉。補腦還精，流水不腐，戶樞終不蠹。日魂月魄，摶歸爐鼎，真氣自然流聚。把心猿縛住，意馬追回，迥無塵慮。定中明有，陽龍陰火，水火透時為度。八段奇文，千口活法，向上有一路。呂公高尚，未離人世，有分也須相遇。約十洲三島，驂鸞跨鶴，大家同去。
永遇樂
作者：無名氏
朝代：宋

養水養精，養神養血，先須養氣。日月陰陽，六爻八卦，細看參同契。靈軀靈寶，千言萬語，不過坎離兩字。向崑崙頂上，返本還元，要明終始。一身雖小，如同天地，八萬四千餘裡。玄牝之門，生生萬化，都在沖和內。此真真外，別無真諦，方通道一而已。異時見鍾呂，如有未明，請師指示。
永遇樂
作者：無名氏
朝代：宋

個個修行，人人咽納，誰悟真道。曲徑多岐，旁門小法，誤了人多少。容成豈是，神仙究竟，採藥謾多爐灶。忽一朝，脫卻桶底，性根壞倒。爭如內觀，無為清淨，學取本來莊老。匹配陰陽，抽添鉛汞，八卦為端表。人生如夢，流年似箭，回首也須聞早。貪迷戀，春花秋月，何時是了。
永遇樂
作者：無名氏
朝代：宋

孤衾不暖，靜聞銀漏，敧枕難穩。細想多情，多才多貌，總是多愁本。而今幽會難成，佳期頓阻，只恁縈方寸。知他莫是，今生共伊，此歡無分。尋思斷腸腸斷，珠淚搵了，依前重搵。終待臨岐，分明說與，我這厭厭悶。得伊知後，教人成病。萬種斷也無限。只恐他、恁不分曉，謾勞瘦損。
永遇樂
作者：無名氏
朝代：宋

萬法由心，應觀法界，一切心造。老子瞿曇，同歸去揆，不離心是道。自從識得，坎離交濟，煉藥粗知昏曉。雲騰雨飛，蟾宮兔走，丹闕更無煩惱。氣中真液，液中真氣，和合不多不少。種出黃芽，煉成赤水，龍虎交圍繞。七返九還，工夫到後，還我舊時年少。待三千、功圓行滿，恁時是了。
永遇樂
作者：無名氏
朝代：宋

才過元宵，又經四日，門設弧矢。通道長庚，當年降瑞，緣是誕生李。蔥蔥佳氣，今朝重見，洋溢門庭多喜。這英賢、文章冠世，取青拾芥難比。那堪綠鬢、朱顏年少，暫試牛刀百里。迤邐黃堂，平章風月，見說清如水。彩庭蘭玉，森然挺特，捧獻椒觴歸美。願從今、增崇福壽，川流山峙。
永遇樂
作者：無名氏
朝代：宋

柏頌才過，梅妝方試，六秀蓂莢。恰是今朝，白花巖裡，一佛生時節。前身再現，金城桃熟，千歲蓮花重發。更一念、善根常在，作個在家菩薩。活飢好事，造橋陰騭，樂施常開金穴。瑤籍兒孫，玉京夫婦，慶聚神仙窟。從今生旦，三千紀算，常對曇華優缽。華嚴會，彩箱慶滿僧寶骨。
永遇樂
作者：無名氏
朝代：宋

功名閒事，利祿休問，莫繫心上。幸有衣食，隨緣過得，著甚乾勞攘。風前月下，三杯兩盞，撞著即莫與放。且與個、山莊道友，退閒故人來往。新來做得，一個寬袖布衫，著來也暢。出戶迎賓，入城幹事，恰似王保長。我咱忺後，神歌鬼舞，任爾萬般毀謗。死來後，一家一個，那底怎向。
沁園春
作者：無名氏
朝代：宋

凝眸。悔上層樓。便惹起新愁與舊愁。
沁園春
作者：無名氏
朝代：宋

萱草闌干，楊花庭院，夜景澄虛。望庚星昴宿，熒熒照室，祥煙瑞靄，鬱郁充閭。白鹿入胎，黃龜獻夢，果應君家生鳳雛。真英物，似崑山片玉，滄海明珠。玳筵絲竹□□。有多少犀錢分座隅。念謝堂冷落，久無神語，淮淝騷擾，誰定邊謨。天產英雄，地鍾秀氣，振起家聲今有餘。□□□，看宮袍加鵠，玉帶懸魚。
沁園春
作者：無名氏
朝代：宋

法從西清，雅志山東，超然燕怡。笑洛城盧老，貧來屋破，花溪杜叟，雨裡床移。晚乃經營，歡言結架，夭矯晴虹朝已躋。開山了，一燈燈相續，第一宗師。乘閒小隱幽棲。天與人謀應此時。算春霆震響，不教龍蟄，甘霖布潤，待倩雲飛。宥密思賢，明謨經遠，共指神州克復歸。歸來也，更身名煊赫，錦繡光輝。
沁園春
作者：無名氏
朝代：宋

徑竹扶疏，直上青霄，玉立萬竿。似冰壺瀟灑，虛心直節，清標貞幹，風月無邊。清蔭盈庭，細香滿座，凡款公門皆七賢。稱觴旦，與松梅並祝，辭表南山。綿延。龍種兒孫。列砌森庭棲鳳鸞。況節樓辟命，管城草檄，計臺瑣試，玉筍聯班。盛事重重，薦騰楛繭，渡蟻陰功須狀元。燕山樂，又使符踵至，趣赴淇園。
沁園春
作者：無名氏
朝代：宋

喜見於門，子月陽生，子舍春回。想釋丘抱送，絕奇神骨，皙參授受，忠恕胚胎。跨灶參先，撞樓踵後，鼎樣一門三秀才。應不數，那竇家五桂，王氏三槐。南豐門戶奇哉。他日一聲平地雷。若非是河東，名傳三鳳，也應天上，光映三臺。莫道後時，方為賀客，且把犀錢玉果來。卻還取，這長生一曲，富貴三杯。
沁園春
作者：無名氏
朝代：宋

國步多艱，民心靡定，誠吾隱憂。嘆浙民轉徙，怨寒嗟暑，荊襄死守，閱歲經秋。虜未易支，人將相食，識者深為社稷羞。當今亟，出陳大諫，箸借留候。□□迂闊為謀。天下士如何可籍收。況君能堯舜，臣皆稷契，世逢湯武，業比伊周。政不必新，貫仍宜舊，莫與秀才做盡休。吾元老，廣四門賢路，一柱中流。
沁園春
作者：無名氏
朝代：宋

閶闔初開，羽葆來從，鬥畔天南。看長身玉立，精神耿耿，風姿冰冷，瓊佩珊珊。政數龔黃，才稱屈宋，君合居其伯仲間。猶堪慶，早恩沾令子，新著朝冠。東園。未即開藩。且鄉曲吾曹共往還。向棋邊幾見，爛柯樵客，琴中時寫，流水高山。野鶴立階，靈龜支坐，修竹梅花伴歲寒。榮華事，有傳家從橐，立上清班。
沁園春
作者：無名氏
朝代：宋

長至陽生，律轉黃鍾，門左弧垂。記當年瑞世，夢傳玉燕，今朝誕節。香爇金猊。南極星明，北山堂邃，松檜蒼蒼龜鶴隨。況蟠桃下熟，仙童來獻，喜介雙眉。平生謀畫多奇。算收拾功名須有時。曾指麾萬騎，芻飛粟挽，折衝千里，彗掃星馳。薦口瀾翻，宸恩鼎至，此去須還衣錦歸。人都道，黑頭卿相，慷慨男兒。
沁園春
作者：無名氏
朝代：宋

道過江南，泥牆粉壁，石具在前。述某州某縣，某鄉某裡，住何人地，佃何人田。氣象蕭條，生靈憔悴，經略從來未必然。惟何甚，為官為已，不把人憐。思量幾許山川。況土地分張又百年。正西蜀巉巖，雲迷鳥道，兩淮清野，日警狼煙。宰相弄權，奸人罔上，誰念干戈未息肩。掌大地，何須經理，萬取千焉。
沁園春
作者：無名氏
朝代：宋

袞繡堂前，福星開度，壽星入垣。有建隆臣普，上天宰輔，紹興臣鼎，平地神仙。入秉鈞衡，出分藩屏，托住東南半壁天。年來好，甚烽消萬里，塵靜三邊。紫宸幾度傳宣。剛不肯歸班押講筵。縱雲臺勳業，已登盟府，金城籌策，猶念中原。好袖山河，更扶日月，色正三臺第一躔。王韓去，願齊休社稷，於萬斯年。
沁園春
作者：無名氏
朝代：宋

蠻柳眠風，妃棠醉日，春意方濃。怪凌晨乾鵲，歡聲嘖嘖，充閭瑞靄，佳氣蔥蔥。白鹿效靈，黃龜獻夢，還應君生第二龍。蘭房裡，想犀帷暈翠，錦褓裁紅。五峰。秀氣攸鍾。更頭玉磽磽天性聰。自謫仙芳歇，久塵賦頌，江西派冷，誰嗣宗風。骨脈尤香，雲仍載誕，袞袞公侯從此封。三朝滿，好平分犀玉，滿泛金鍾。
沁園春
作者：無名氏
朝代：宋

眼底高年，如老曾仙，斗南一人。能持齊守戒，香山居士，樂天知命，康節先生。滿眼兒孫，滿堂金玉，多寶如來現後身。真堪羨，有許多福力，越見精神。慶公今日生申。喜漸近中秋對月明。這平生積善，三千功行，前程享福，八百椿齡。見說壽筵，大開佛事，煮鶴炮龍烙鳳麟。從今後，願年年長健，事事如心。
沁園春
作者：無名氏
朝代：宋

皂蓋朱幡，玉節虎符，宏開大藩。把濟川秀楫，試橫碧水，擎天柱石，小駐丹山。麥秀兩歧，棠敷千里，治最當今黃潁川。平章看、文詞坡谷，人品歐韓。竭來遊戲人間。況雅量汪汪海樣寬。適弧垂門外，香凝燕寢，□星對照，兩地交歡。自有青州，活民陰德，不用延年九轉丹。人皆祝，願黑頭黃閣，綠鬢朱顏。
沁園春
作者：無名氏
朝代：宋

山驛蕭疏，水亭清楚，仙姿太幽。望一枝穎脫，寒流林外，為傳春信，風定香浮。斷送光陰，還同昨夜，葉落從知天下秋。憑闌處，對冰肌玉骨，姑射來遊。無端品笛悠悠。似怨感長門人淚流。奈微酸已寄，青青杪，助當年太液，調鼎和饈。樵嶺漁橋，依稀精彩，又何藉紛紛俗士求。孤標在，想繁紅鬧紫，應與包羞。
沁園春
作者：無名氏
朝代：宋

小閣深沈，寸心懷感，暗憶舊時。念母兄貧窘，姻親勸誘，一身權作，七歲為期。及到門闌，小君猜忌，如履輕冰愁過違。多磨難，是房中詬罵，堂上鞭笞。堪悲。命運乖衰。甚長個孩兒朝夜啼。嘆此生緣業，兩餐淡薄，無時無淚，如醉如痴。暗裡相逢，低聲說與，此個恩情休謾為。須知道，聯難為夏竦，不易張祁。
沁園春
作者：無名氏
朝代：宋

學富總龜，英蜚漕鶚，正當少年。向山陰發軔，從容蓮幕，結知當路，翠剡爭先。萬斛龍驤，湖襄飛餉，賞秩新綸來日邊。重重慶，又金魚新渥，玉樹芝蘭。今朝好語歡傳。正南極真人生世天。是紫囊陰隲，朱幡美德，平山鍾秀，崧嶽生賢。事業驚人，行魁臚唱，展慶公庭雲母間。稱觴祝，對今宵明月，千古團圓。
沁園春
作者：無名氏
朝代：宋

姑射瓊仙，論人間世，學宮樣妝。費精神刺繡，裁成雲錦，今朝喜遇，弱線添長。收拾雲情，鋪張雨態，來嫁朱門趁一陽。真還是，兩情魚水，並頸鴛鴦。登科人道無雙。問小底何如大底強。幸洞房花燭，得吹簫侶，短檠燈火，伴讀書郎。辦苦工夫，求生富貴，要折丹枝天上香。來秋也，看載膺鶚薦，載弄之璋。
沁園春
作者：無名氏
朝代：宋

奏捷淮堧，勒功燕石，鼓吹凱旋。正歸班玉筍，花袍方卸，綵衣亟著，忠孝雙全。清德獨高，皇心簡注，燕寢凝香朱兩幡。君王問，錄屏風姓字，趣對金鑾。平山。躡履緌冠。競來慶嘉平五日間。是炎劉昴宿，光至再現，絳人甲子，四百新頒。碧麥稱觴，玉枝等算，長對梅花開歲寒。春回也，報調羹時候，梅子微酸。
沁園春
作者：無名氏
朝代：宋

天遣東皇，來慶誕辰，和氣先回。趁未將風月，平分八桂，且垂弧矢，相映三槐。歌遏行雲，舞縈迴雪，不比常年壽宴開。有賢守，送三千樂指，環侍金罍。文章政事奇哉。曾飛舄雙鳧天外來。便合除之六察，少旌最績，何為別駕，暫屈長才。尚億傳家，行將跨灶，豈但侯藩與外臺。稱觴看，靈龜支坐，老鶴眠階。
沁園春
作者：無名氏
朝代：宋

天下知名，今日劉郎，勝如舊時。記當年暮府，元戎高會，萬花圍席，爭看題詩。盡道坡仙，再生塵世，有制宜煩立馬揮。東陽小，豈容久駐，鳧舄暫雙飛。諸公薦墨交馳。要推上青雲百丈梯。況平生慷慨，聞雞起舞，中原事業，不付公誰。生記今朝，頻將指數，較萊公爭半月期。功名事，不輸前輩，行即詔封泥。
沁園春
作者：無名氏
朝代：宋

快閣春邊，倚闌干外，東西晚晴。有銀潢公子，摩挲石刻，金華仙伯，主掌鷗盟。陶柳清新，潘花紅嫩，早有豐年笑語聲。還知道，是街頭父老，競說昇平。怪來昨夜長庚。與一道澄江月共明。但壽煙起處，千山天遠，壽杯滿後，千尺泉清。興慶宮中，長生殿裡，早踏金鰲背上行。明年好，望紫雲樓上，一點臺星。
沁園春
作者：無名氏
朝代：宋

申伯嵩神，李白長庚，蕭何昴精。恰先公三日，金仙氏降，後公三日，呂洞賓生。五百仙班，一千佛號，喜聽臚聲傳集英。君恩重，早昇華監寺，揚厲朝廷。金甌已覆香名。正天下蒼生須太平。看黃麻一命，難留五馬，蟠桃三熟，會慶千齡。一尉淒涼，有官守者，莫到公堂稱壽觥。三薰沐，但焚香清夜，遙拜臺星。
沁園春
作者：無名氏
朝代：宋

甲子一週，織鳥相催，又還十年。但詩狂酒聖，坐常有客，書痴傳癖，囊不留錢。拍手浩歌，出門長笑，誰是知心有老天。猶多事，更時遊藝圃，日耨情田。細思世事無邊。只好把清樽對眼前。看槐國功名，有如戲劇，竹林宴賞，便似神仙。富貴危機。榮華作夢，早已輸人一著先。從今去、莫將醉趣，與醒人傳。
沁園春
作者：無名氏
朝代：宋

淮海知名，今日劉郎，勝如舊時。記當年幕府，從容贊畫，雲從萬騎，電掣千麾。威震新塘，氣吞漣楚，滌掃妖氛但指期。論功處，載驂鸞鶴，衣錦賦榮歸。九重詔已封泥。看穩上青雲萬丈梯。況平生慷慨，聞雞起舞，中原事業，不付公誰。昨夜頒春。明朝獻歲，且對椒盤奉壽卮。功名事，不輸前輩，行到鳳凰池。
沁園春
作者：無名氏
朝代：宋

柳眼偷金，梅肌暈玉，春信已催。正淺寒天氣，嫩晴日色，雨收巫峽，菸捲蓬萊。青鳥銜音，綵鸞迎駕，白晝傳呼王母來。屏幃裡，看合歡杯盡，連理花開。笙歌上下樓臺。更羅綺叢中薰麝煤。想雪香酥暖，粉嬌翠軟，風流樂事，慰愜情懷。花帽蘭袍，皂鞋槐簡，誰似何郎年少才。人偕老，類鴛鴦匹偶，鸞鳳和諧。
沁園春
作者：無名氏
朝代：宋

有鶴東來，鳴而向餘，借篇壽詞。道臨皋亭下，坡仙曾夢，錦宮城裡，清獻常攜。山斗才名，冰霜節操，蘇趙如今重見之。生申旦，正菊花開後，橙子黃時。自從枳棘鸞棲。何尚泛芙蓉綠水池。便來歸西掖，坐看紅藥，也應天祿，書照青藜。顧我雞群，來陪燕賀，且祝千年壽與齊。樽前鶴，乃翩躚起舞，來上瑤卮。
沁園春
作者：無名氏
朝代：宋

明月呈規，祥煙非霧，載符夢鈴。記前時已慶，人間鸑鷟，今番再見，天上麒麟。知是於門，功標紫府，夜半仙官敕五丁。親送與，向君家作個，難弟難兄。絕奇不數徐卿。看他日名登千佛經。正翁翁矍鑠，婆婆老福，薰脩覺海，結果初成。自愧空詞，不酬杯水，湯餅難充堂上賓。無功也，這犀錢玉果，敢望平分。
沁園春
作者：無名氏
朝代：宋

我善觀梅，識梅妙處，捨我其誰。待裁冰翦雪，已無足道，凝酥弄粉，愈不為奇。枉費心神，巡簷索笑，點檢南枝並北枝。梅應道，似這般題品，未是相知。分明有個端倪。遮莫把人間凡眼窺。那精神全在，半含蕊處，風流全在，未有香時。萬木叢邊，兩三點白，此是生生化化機。花開也，又怎生消得，個樣詞兒。
沁園春
作者：無名氏
朝代：宋

意一仙翁，自紫府中，出遊戲身。看脊樑鐵鑄，擔當社稷，精神玉煉，照映乾坤。諫省伏蒲，紫垣直筆，硬語曾驚天上人。福身去，建紅牙兼纛，南海之濱。天公偏福吾閩。遣夜錦開藩為帥臣。記前回散了，幾多飯碗，如今積了，千萬禾囷。心與天通，陰功無量，直待時來秉化鈞。年年宴，在人正次日，壽慶千春。
沁園春
作者：無名氏
朝代：宋

五獄三光，孕秀精神，時生俊髦。看出匣鋒芒，備施盤錯，濟川力量，歷試風濤。直卷經綸，十徵不就，爭羨先生出處高。徜徉處，有晉公綠野，陶令東皋。精神翰墨遊遨。無一點風霜上鬢毛。不訪蓬萊，遍搜仙藥，不登閬苑，三摘蟠桃。灑灑丰姿，稜稜標緻，長對梅花雪裡梢。青如許，與老松蒼竹，定歲寒交。
沁園春
作者：無名氏
朝代：宋

冰壑平生，如伯倫狂，似希樂豪。喜觀書不用、菊茶明眼，登山不倩、藜杖扶腰。豆粥萍齏，膾羹鱗脯，湖海人常折簡招。誰雲老，有滿懷風月，藏在詩瓢。凌晨向鵠沖霄。道昴宿於今又應蕭。記垂弧令節，恰當後日，下元好景，正屬前朝。冷膽如天，剛腸如劍，須把千杯壽酒澆。那堪更，是梅花時月，爛熳溪橋。
河傳
作者：無名氏
朝代：宋

香苞素質。天賦與、傾城標格。應是曉來，暗傳東君訊息。把孤芳、回暖律。壽陽粉面增妝飾。說與高樓，休更吹羌笛。花下醉賞，留取時倚闌干，鬥清香、添酒力。
泛蘭舟
作者：無名氏
朝代：宋

霜月亭亭時節，野溪開冰灼。故人信付江南，歸也仗誰託。寒影低橫，輕香暗度，疏籬幽院何在，秦樓朱閣。稱簾幕。攜酒共看，依依承醉更堪作。雅淡一種天然，如雪綴煙薄。腸斷相逢，手拈嫩枝，追思渾似，那人淺妝梳掠。
清平樂
作者：無名氏
朝代：宋

風不定。舞碎海棠紅影。數點雨聲池上聽。溼盡一庭花冷。倚闌多少心情。輕寒未放春晴。誰管天涯憔悴，楚鄉又過清明。
清平樂
作者：無名氏
朝代：宋

繁弦急管。喜色門闌滿。應是雀屏曾中選。新近東床禁臠。功名有分非難。休因女婿求官。幸與嫦娥為伴，直須仙桂新攀。
清平樂
作者：無名氏
朝代：宋

梅兄梅弟。桃姊並桃妹。爭似月臨雙女位。吉夢重佔蛇虺。小喬應嫁周郎。雲英定遇裴航。會有九男事帝，誰誇七子成行。
清平樂
作者：無名氏
朝代：宋

寒溪過雪。梅蕊春前發。照影弄姿香苒苒，臨水一枝風月。夢遊彷彿仙鄉。綠窗曾見幽芳。事往無人共說，愁聞玉笛聲長。
清平樂
作者：無名氏
朝代：宋

天潢佳氣。鍾作人間瑞。坐對滿堂珠玉貴。此日還當週晬。手持金印金戈。知他壯志如何。將相終須大用，姓名早掇巍科。
清平樂
作者：無名氏
朝代：宋

真主玉曆成康。德睿寧安國中良。時和歲豐稔，民阜樂、何情泚，瑞木呈日五色，月華重有光。更羽鶴來儀鳳凰。萬邦鄉。齊供明皇。祝遐齡、聖壽無疆。
湘靈瑟
作者：無名氏
朝代：宋

霜風摧蘭。銀屏生曉寒。淡掃眉山。臉紅殷。瀟湘浦，芙蓉灣。相思數聲哀嘆。畫樓尊酒閒。
滿庭霜·滿庭芳
作者：無名氏
朝代：宋

園林蕭索，亭臺寂靜，萬木皆凍凋傷。曉來初見，一品蠟梅芳。疑是黃酥點綴，超群卉、獨佔中央。堪閒玩，檀心紫蕊，清雅噴幽香。華堂。歡會處，陶陶共醉，相勸瑤觴。逞風流開早，不畏嚴霜。才子佳人屬意，搜新句、吟詠詩章。歌筵罷，醺醺歸去，蟾影照迴廊。
滿庭霜·滿庭芳
作者：無名氏
朝代：宋

一種江梅，偷傳春信，夜來先綻南枝。嫩苞寒萼，妝點綴胭脂。雪裡渾迷素質，明月下、惟有香肌。山村路，人家舍窄，低亞水邊籬。偏宜。壽陽女，新妝淡淡，粉面曾施。更胡笛羌管，塞曲爭吹。陌上行人暫聽，香風動、都入愁眉。音書杳，天涯望斷，折寄擬憑誰。
滿朝歡
作者：無名氏
朝代：宋

一點箕星，近天邊，光彩輝耀南極。竹馬兒童，盡道使君生日。元是鳳池仙客。曾曳履、持荷簪筆。稱觴處，晚節花香，月周猶待五夕。誰道久拘禁掖。任雙旌五馬，暫從遊逸。九棘三槐，都是等閒親植。見說玉皇側席。但早晚、促歸調燮。功成了，笑傲南山，壽如南山松柏。
滿江紅
作者：無名氏
朝代：宋

雪壓梅敧，寫不就、歲寒清絕。正閬苑、五分裡過了，三分臘月。
滿江紅
作者：無名氏
朝代：宋

繡線添長，屈指隔、書雲三日。華堂裡，十分佳氣，蔥蔥郁郁。一點老人星正照，千年王母桃方實。向綺羅、叢裡酌流霞，稱觴客。鳳雛貴，名仙籍。鸞誥寵，恩慈極。萃一門盛事，皆詩書力。芹泮珠曹爭祿養，桂林雁郡催行色。看明年、兩處壽筵開，長生節。
滿江紅
作者：無名氏
朝代：宋

維嶽生賢，天欲補、中興袞職。奈聖世、朝無闕事，且令休逸。錦繡文章胸次貯，蓬壺歲月閒中積。羨人生、七十古來稀，今逾一。書聚府，成東壁。身眉壽，真南極。望瑞雲溶處，接江山碧。人願君如天上月，我期君似明朝日。待明朝，長至轉添長，彌千億。
滿江紅
作者：無名氏
朝代：宋

萬甲胸中，問誰似、延安範老。當家事，出藩入相，黑頭俱了。綠野徜徉聊雅志，紫宸寤寐思英表。向修門、何日袞衣歸，天教早。諏吉卜，維熊兆。徵瑞夢，長庚耀。正堯蓂仲夏，八飛葉小。千日早從菑疾退，一觴恰趁笙歌繞。算靈椿、何似櫟堂春，他猶少。
滿江紅
作者：無名氏
朝代：宋

陽律方回，月圓後、又逾兩日。想當年，秀鍾峻嶽，復生申□。重慶蓬弧呈瑞旦，盈門喜氣先洋溢。羨璇穹、箕宿動祥光，輝南極。延遐算，希年及。康寧富，無虧一。論箕疇五福，總全天錫。鶴髮未教垂雪彩，鳳毛行展沖霄翼。願彩庭、歲歲捧霞觴，傾仙液。
滿江紅
作者：無名氏
朝代：宋

長風送月，近中秋、更無一點塵俗。絳闕真仙來瑞世，昨夜翔鸞飛鵠。奕世登科，諸昆競秀，名蓋天南北。持心恬退，更能韞櫝藏玉。須信憲幕平反，據經議獄，全活陰功足。川泳雲飛賓主意，薦剡新翻濃墨。一路歡聲，幾多和氣，吹作長生曲。賜環促召，清班兩鬢長綠。
滿江紅
作者：無名氏
朝代：宋

五五芳辰，園林遍、十分春景。見瑞香噴獸，燭搖紅影。知道文星初度旦，細腰歌舞嬌姿逞。頌椒觴、捧獻更殷勤，君拚飲。英雄威，風凜凜。文章腹，千機錦。看青氈復舊，父風挺挺。桂子蘭孫齊彩戲，祝教壽比天難盡。況深居、潭府勝蓬萊，真仙境。
滿江紅
作者：無名氏
朝代：宋

好景欣逢，須記取、小陽春暖。算夜來浹日，今朝生旦。對此稱觴春酒獻，鬱蔥佳氣琴堂滿。問使君、記紀絳人年，耆頤半。天付與，文章燦。牛刀試，風流縣。笑陶情松菊，主人懶散。誰識東山真捷徑，銀章博取新貂袞。願潭居、槐府展經綸，延椿算。
滿江紅
作者：無名氏
朝代：宋

浪蕊浮花，當不住、晚風吹了。微雨過，池塘飛絮，一簾晴畫。寂寂山光春似夢，依依草色燻如酒。近新來、怕上小紅樓，憑闌眺。心事阻，詩情少。東皇去，良辰杳。想故園閒趣，水村煙柳。此日鵑聲天不管，當年燕子人何有。嘆江南、離別酒初醒，頻回首。
滿江紅
作者：無名氏
朝代：宋

曲水蘭亭，陪宴後、又還三日。最好是，風簷月觀，墮紅堆碧。喬木故家今有數，太平人物年幾百。看扶藜、行處亂花飛，神仙宅。天地外，逍遙客。談笑裡，文章伯。是富貴淵明，洞天彭澤。老鶴蹁躚摩漢翮，靈龜燕息支床力。看一時、長傍壽星邊，天南極。
滿江紅
作者：無名氏
朝代：宋

月淡風輕，涼意在、碧梧修竹。極目際，澄空似水，素秋新沐。夜看庚星飛下界，曉傳子捨生蘭玉。想充閭、佳氣鬱蔥蔥，香芬馥。裁錦褓，鋪金褥。沉水暖，金盆浴。向畫堂深處，擁紅斟綠。況是天潢真相宅，定知丰采驚凡目。看他年、槐館振家聲，飛騰速。
滿江紅
作者：無名氏
朝代：宋

林外溪邊，深深見、一林寒雪。惟覺有、襲人襟袖，暗香不絕。天與風流標格在，肯同桃杏開時節。也須煩、玉手摺將來，和明月。調鼎事，君休說。龍笛韻，空悲咽。將何助清賞，待傳佳闋。君不見廣平詞賦麗，揮毫弄翰心如鐵。便直饒、何遜在揚州，成虛設。
滿江紅
作者：無名氏
朝代：宋

王母當年，瑤池會、曾充坐客。對良辰為壽，復逢佳節。屈指重陽才五，明朝月已圓如璧。這夫人、真與柏舟姜，同年德。佳氣靄，看蔥鬱。稱觴處，多欣色。更萱庭斑戲，桂芳品列。未遜軻親機教力，且如絡秀聲煊赫。問金花、錫寵自誰加，河東薛。
滿江紅
作者：無名氏
朝代：宋

燈火星橋，元宵過、春□新霽。瀟灑處，梅梢雪暖，柳梢風細。嵩嶽想儲當日秀，麒麟來作人間瑞。快風流、小小住蓬瀛，千秋歲。書萬卷，兒孫貴。家萬頃，生涯計。問陰功厚德，有誰能繼。鬢雪人間膺上壽，椒觴且盡樽前醉。看眼前、龜鶴伴長生，萊衣戲。
滿江紅
作者：無名氏
朝代：宋

舊日皆春，氣象、又重妝束。做得新豐酒肆，濟康堂局。老杜誤傳人醞釀，許公手種時科目。自兩公、一去已經年，君今續。商家醴，須君曲。懷英籠，須君蓄。且饒人大賣，呼麼喝六。佶倬家人三兩輩，藥王菩薩丹青軸。更於中、添得個當爐，十分足。
滿江紅
作者：無名氏
朝代：宋

指日中秋，便滿目、蟾光如洗。又還竹溪溪上，長庚瑞世。事業權與韓範輩，文章拍調蘇黃裡。借北來雙鶴壽芳筵，人千歲。羞阿買，依蘭砌。看大阮，趨楓陛。這冰壺人物，蓬山地位。薦墨未曾乾翠剡，除書已擬封黃紙。把爆筵、趁取牡丹紅，花前醉。
滿江紅
作者：無名氏
朝代：宋

一點陽和，天不許、凡花先得。這些兒深意，蜂蝶怎生窺測。北陸正當風凜冽，南枝卻漏春訊息。教瓊仙、翦水綴成葩，天然白。影橫處，寒窗月。香浮處，寒梢雪。被東皇做就，這般標格。雖是臘前年後景，終非竹外籬邊物。不安排、頓放玉堂中，真堪惜。
滿江紅
作者：無名氏
朝代：宋

曲水流觴，又過了、良辰十二。好是融融院落，晚春天氣。天上麒麟呈瑞彩，人間鸑鷟呈祥瑞。氣飄飄、仙種有其人，汾陽裔。金屋裡，歌聲沸。瓊斝獻，休辭醉。問風流人物，螺川能幾。內翰蘭孫衣缽富，外臺桂子簪纓貴。願雙親膝下戲斑衣，千秋歲。
滿江紅
作者：無名氏
朝代：宋

雪後郊原，煙林靜、梅花初拆。春初半、猶自探春訊息。一眼平蕪看不盡，夜來小雨催新碧。笑去年、攜酒折花時，君應識。蘭舟漾，城南陌。雲影淡，天容窄。繞風漪十頃，遙浮晴色。恰似槎頭收釣處，坐中仍有江南客。試與問、何如兩槳下苕溪，吞夢澤。
漢宮春
作者：無名氏
朝代：宋

爭似我，隨時臨風對月，暢飲更高歌。
漢宮春
作者：無名氏
朝代：宋

四舞階蓂，花朝節後，二月陽春。觀音降誕，當年對此良辰。誰知好日，固多同、重現前身。已壯門楣全四德，富將偕老卿卿。天意不如人願，堅柏舟節義，安富尊榮。徐君兩雛，戲彩歌舞萊庭。勤教子、不厭三遷，何異軻親。福壽麻姑伴侶，長笑傲武陵春。
漢宮春
作者：無名氏
朝代：宋

梅萼知春，見南枝向暖，一朵初芳。冰清玉麗，自然賦得幽香。煙庭水榭，更無花、爭染春光。休謾說、桃夭杏冶，年年蝶鬧蜂忙。立馬佇、凝情久，念美人自別，鱗羽茫茫。臨岐記伊，尚帶宿酒殘妝。雲疏雨闊，怎知人、千里思量。除是託、多情驛使，殷勤折寄仙鄉。
漢宮春
作者：無名氏
朝代：宋

點點江梅，對寒威強出，一弄新奇。零珠碎玉，為誰密上南枝。幽香冷豔，縱孤高、卻遣誰知。惟只有、江頭驛畔，徵鞍獨為遲遲。聊拈粉香重問，問春來甚日，春去何時。移將院落，算應未肯頭低。無人共折，傍溪橋、雪壓霜欺。君不見、長安陌上，只誇桃李芳菲。
漢宮春
作者：無名氏
朝代：宋

橫吹聲沉，倚危樓紅日，江轉天斜。黃塵邊火澒洞，何處吾家。胎禽怨夜，半乘風、玄露丹霞。先生笑，飛空一劍，東風猶自天涯。情知道山中好，早翠囂含隱，瑤草新芽。青溪故人信斷，夢逐飆車。乾坤星火，歸來兮、煮石煎砂。回首處、幅巾蒲帳，雲邊獨笑桃花。
漢宮春
作者：無名氏
朝代：宋

玉減香銷，被嬋娟誤我，臨鏡妝慵。無聊強開強解，蹙破眉峰。憑高望遠，但斷腸、殘月初鍾。須通道，承恩在貌，如何教妾為容。風暖鳥聲和碎，更日高院靜，花影重重。愁來待只殢酒，酒困愁濃。長門怨感，恨無金、賣賦臨邛。翻動念，年年女伴，越溪共採芙蓉。
漢宮春
作者：無名氏
朝代：宋

雪打風摧。正籬枯壁盡，卻有寒梅。衰柳敗蒲礙眼，喜見芳蕾。江村路曲，問青帘、與酌餘醅。須憑取，東君為我，一枝先寄春來。寂寞槿門牛巷，有清香自倚，不怕低迴。終須會逢賞目，健步移栽。孤芳素豔，敢煩他、蜂蝶相陪。偏愛有、春風靳惜，同時不放花開。
漢宮春
作者：無名氏
朝代：宋

江月初圓，正新春夜永，燈市行樂。芙蕖萬朵，向晚為誰開卻。層樓畫閣。盡捲上、東風簾幕。羅綺擁，歡聲和氣，驚破柳梢梅萼。綽約。暗塵浮動，正魚龍曼衍，戲車交作。高牙影裡，緩控玉羈金絡。鉛華間錯。更一部、笙歌圍著。香散處，厭厭醉聽，南樓畫角。
漢宮春慢·漢宮春
作者：無名氏
朝代：宋

春日遲遲。稱遊人、盡日賞燕芳菲。新荷泛水，漸入夏景雲奇。炎光易息，又早是、零落風西。白露點，黃金菊蕊，朝雲暮雪霏霏。光陰迅速如飛。邀酒朋共歡，且恁開眉。清歌妙舞，更兼玉管瑤篪。人生易老，遇太平、且樂嬉嬉。莫待解，朱顏頓覺，年來不似當時。
瀟湘靜·湘江靜
作者：無名氏
朝代：宋

畫簾微卷香風逗。正明月、乍圓時候。金盤露冷，玉爐篆消，漸紅鱗生酒。嬌唱倚繁弦，瓊枝碎、輕回雲袖。風臺歌短、銅壺漏永，人慾醉、夜如晝。因念流年迅景，被浮名、暗辜歡偶。人生大抵，離多會少，更相將白首。何似猛尋芳，都莫問、積金過鬥。歌闌宴闋，雲窗鳳枕，釵橫麝透。
烏夜啼
作者：無名氏
朝代：宋

一彎月掛危樓。似藏鉤。醉裡不知黃葉、報新秋。徵鴻斷。歸雲亂。遠峰愁。愁見綠楊凝恨、在江頭。
烏夜啼
作者：無名氏
朝代：宋

水漫汀洲新綠，雲開崦嶂微青。殘紅不見成陰後，鶗鴂寂無聲。笑傲坡詩一夢，風流杜牧三生。西湖依舊人中意，來去竟難憑。
烏夜啼
作者：無名氏
朝代：宋

都無一點殘紅。夜來風。底事東君歸去、太匆匆。桃花醉。梨花淚。總成空。斷送一年春在、綠陰中。
燭影搖紅
作者：無名氏
朝代：宋

乳燕穿簾，亂鶯啼樹清明近。隔簾時度柳花飛，猶覺寒成陣。長記眉峰偷隱。臉桃紅、難藏酒暈。揹人微笑，半嚲鸞釵，輕籠蟬鬢。別久啼多，眼應不似當時俊。滿園珠翠逞春嬌，沒個他風韻。若見賓鴻試問。待相將、彩箋寄恨。幾時得見，鬥草歸來，雙鴛微潤。
燭影搖紅
作者：無名氏
朝代：宋

點點飛香，見梅知道春心透。怕寒不卷玉樓簾，羞與花同瘦。手拈青枝頻嗅。誚冷落、薔薇金斗。翻驚綠鬢，不似芳姿，年年依舊。繞破凝酥，滿園桃李看看又。江南幽夢了無痕，啼暈殘襟袖。鴛被有誰溫繡。怎敢更、十分殢酒。伴君獨自，幾個黃昏，月明時候。
獻天壽令
作者：無名氏
朝代：宋

閬苑人間雖隔，遙聞聖德彌高。西離仙鏡下雲霄。來獻千歲靈桃。上祝皇齡齊天久，猶舞蹈、賀賀聖朝。梯航交湊四方遙。端拱永保宗祧。
玉燭新
作者：無名氏
朝代：宋

養高梓里，袖手珍祠，太平五福人物。自是昔年，場屋文章舊豪傑。詩書平生事業。問造物、為誰慳惜。謾眷懷、蘭玉桂香，已露訊息。嘗試問、天公好事，鼎來家慶自因襲。更看綬藍森列，映靈椿雙碧。諸郎擊鮮奏食。笑賈陸、一更十日。畫堂上，鶴算延長，兕觥無極。
玉瓏璁
作者：無名氏
朝代：宋

城南路。橋南路。玉鉤簾卷香橫霧。新相識。舊相識。淺顰低拍，嫩紅輕碧。惜惜惜。劉郎去。阮郎住。為云為雨朝還暮。心相憶。空相憶。露荷心性，柳花蹤跡。得得得。
瑞鶴仙
作者：無名氏
朝代：宋

戶庭浮瑞氣。八日餘寒，新春來至。
瑞鶴仙
作者：無名氏
朝代：宋

正秋高氣肅。過重陽四日，藍田生玉。鍾英自川瀆。果文章錦繡，琅玕披腹。從容啟沃。侍甘泉、無用推轂。急流勇退，向琳宮養浩，無榮無辱。享福。欣逢華旦，對此傾觴，滿傾醽醁。西園晚菊。尚堪摘、取餘馥。有仙風道骨，康強仁壽，長生何時更祝。願謝公、復起經綸，曹裝已促。
瑞鶴仙
作者：無名氏
朝代：宋

朔朝逾六後。正章調南呂，迎寒時候。香薰瑞煙嫋。見門闌喜色，榮生多少。元來仙子，擁驂鸞、月宮飛到。會人間慶誕，風流俊傑，結成佳偶。官好。班簪玉筍，名播中都，寵加宸詔。金甌覆。黃扉青瑣須環召。待平章事了，歸來養浩，齊眉相對祝壽。願長如、慶會雙星，千秋偕老。
瑞鶴仙
作者：無名氏
朝代：宋

是歡聲盈萬戶。慶景陵禮畢，鑾輿遊步。西郊暖風布。喜湖山深鎖，非煙非霧。傳收繡羽。驊騮馳驟絨縷。望彤芳、穩穩金鑾，袞鸞翔舞。雲馭。近迴天廄，錫宴瓊津，洪恩均顧。霞天向暮。翠華動，舞韶舉。絳紗籠千點，星飛清禁，銀燭交輝輦路。瑞光中、渺祝無疆，太平聖主。
瑞鶴仙
作者：無名氏
朝代：宋

五雲翔碧漢。望卿月光中，老人星現。黃堂盛華宴。慶君恩、許奉安輿遊衍。鹿城壯觀。幸王母、人間得見。望君侯、彩服稱觴，喜溢萬家歡抃。堪羨。一生福善，九表康寧，萬鍾尊顯。肩舁上殿。封兩國、未應晚。管陰功、何止平反，一笑鈞陶惠滿。看瑤池、手種蟠桃，著花萬遍。
瑞鶴仙
作者：無名氏
朝代：宋

正迎長時節。細數來、兩旬已浹，兩朝方越。畫堂人笑悅。見瑞煙香嫋，壽星明徹。絲絲華髮。問瑤池會客，幾見桃結。才經八十，春秋不記，絳人年月。奇絕。詩書教子，陶母等倫，曹家風烈。鼎來□德。兒孫盡、藍袍客。便從今，一軸金花鸞錦，十藏琅函貝葉。願常如、秋月圓時，長生真訣。